qundao/data-zh-poetry huggingface dataset:
人有不恤其幼子欲去其妻者作双莺诗以讽之
作者：苏葵
朝代：明

摄提司令东风生，黄莺飞上高枝鸣。雌雄两两更相逐，睍睆双啼如一声。拮据不惜为巢苦，户牖绸缪避风雨。巢成爵跃共欢忻，伏卵为雏切心苦。双雏褪壳毫始丝，雌去雄来争顾之。衔虫啄蜢尽哺育，双雏虽饱雌雄饥。雌羸雄瘦不自惜，捕得螳螂正堪食。忍涎仍复置巢中，喂养惟期长双翼。此时雄亦如雌心，雌顾雄啼情更深。忽朝风入高枝恶，吹散雌雄无好音。双雏翼短口尚黄，依巢望母何悽惶。母飞却堕归幽谷，弃隔双雏真断肠。不徒空抱怀雏怨，目断乔林雄未见。数声激切诉苍空，口裂肠枯血如溅。雄兮雄兮影亦单，雌如未老应教还。生来恩爱岂堪断，合并免使双雏寒。雏闻母归忻扑扑，雌亦呼雄顾雏乐。始知大造转慈仁，也应忘却东风恶。
从弟亚夫进士自南安寄书至喜而赋此寄京答之
作者：苏葵
朝代：明

一缄何处远传将，带得梅花庾岭香。乡梦唤回鱼泼泼，墨云飞动雁行行。细看顿觉愁中喜，大笑浑疑醉后狂。万里寄书情莫罄，几时风雨复连床。
代谈时英宪副作谈湖州人也
作者：苏葵
朝代：明

四明与苕溪，烟水本相接。几年乡井心，促膝灯下说。一朝先我归，送送不易别。我怀君当知，有梦逐征楫。在禄匪恋荣，解组非慕洁。何当柏台霜，不及楝庄月。抱琴懒鸣弦，倚剑厌吹吷。至情默绸缪，酒尽舟柁捩。
代谭时英宪副作谭湖州人也
作者：苏葵
朝代：明

巴流百折浑东注，五两风高逐流去。楚云截断相思情，极目吴山在何处。射鸭堂深荫楝花，挂罾湖浅多鱼虾。紫袍金带束高阁，翻觉少年生计差。
代贺新都杨佥宪封君七十一
作者：苏葵
朝代：明

有客解宪节，归来理诗瓢。谁知天宠深，黄金锡横腰。鹤发恒辉辉，仙风自飘飘。兹当初度辰，南极光摇摇。斓斑戏何人，武部还星轺。更有桥门英，次第欢终朝。膝边固森森，遥祝惟宫僚。捧觞献云液，击石腾箫韶。此乐今古稀，盛事堪图描。愿言如南山，愿言似沓潮。屹然独长存，浩浩无时消。
代贺新都杨佥宪封君七十一二首
作者：苏葵
朝代：明

不从金鼎炼丹砂，自比贞松历岁华。仙鹤日长窥染顶，蟠桃春近看开花。人间五福真如海，膝下诸郎欲拜麻。闲把衣冠细详品，古今能几似君家。一时桥梓羡谁家，次第清朝拜宠嘉。勇退自欣棋结局，晋褒人讶锦添花。华封往事留三祝，王母新来献九霞。醉后明朝无别事，东风庭院看兰芽。
代贺新都杨佥宪封君七十一二首·其一
作者：苏葵
朝代：明

不从金鼎炼丹砂，自比贞松历岁华。仙鹤日长窥染顶，蟠桃春近看开花。人间五福真如海，膝下诸郎欲拜麻。闲把衣冠细详品，古今能几似君家。
代贺新都杨佥宪封君七十一二首·其二
作者：苏葵
朝代：明

一时桥梓羡谁家，次第清朝拜宠嘉。勇退自欣棋结局，晋褒人讶锦添花。华封往事留三祝，王母新来献九霞。醉后明朝无别事，东风庭院看兰芽。
代送张仲明兵备宪副致政还楝庄二首
作者：苏葵
朝代：明

不恋簪缨不爱名，三公回首亦轻轻。楝庄当得乌台好，一醉何须四品荣。东海防谁争钓石，商山招个共棋枰。料应未辍忧君念，夜望中星倚瘦藤。策马亨衢尽付天，冰清玉洁自家坚。邈从霄汉勾前业，刚与云霞结暮年。寄兴楝花看作始，盖身荷叶想依前。人间快意知谁在，七贵五侯徒管弦。
代送张仲明兵备宪副致政还楝庄二首·其一
作者：苏葵
朝代：明

不恋簪缨不爱名，三公回首亦轻轻。楝庄当得乌台好，一醉何须四品荣。东海防谁争钓石，商山招个共棋枰。料应未辍忧君念，夜望中星倚瘦藤。
代送张仲明兵备宪副致政还楝庄二首·其二
作者：苏葵
朝代：明

策马亨衢尽付天，冰清玉洁自家坚。邈从霄汉勾前业，刚与云霞结暮年。寄兴楝花看作始，盖身荷叶想依前。人间快意知谁在，七贵五侯徒管弦。
代送张宪副仲明致政还楝庄
作者：苏葵
朝代：明

群鹤下阶除，饮啄恒依人。一鹤忽飞去，翩翩脱嚣尘。仰盻不可从，长颈空延伸。遂作相送鸣，戛然彻苍旻。鹤飞向何之，不集松与筠。婆娑楝吐花，结实枝头殷。鹓雏嫌腐鼠，啄食时时臻。鹤投楝花丛，恰与鹓雏邻。行藏各有志，以道为持循。送送难为情，酩酊河之漘。
仪真阻风二首
作者：苏葵
朝代：明

真州江口戒兰桡，五两无凭坐看潮。白下南观天堑迥，瓮城东去海门遥。驭风夜半恒占气，驱石朝来欲驾桥。醒面恶怀难强遣，阮孚元不吝金貂。两都形势此江分，暂阁风帆四望频。越梦正牵舟上客，吴歌偏快岸旁人。龙潭有气低连渚，潮水无声暗没津。闲向老渔谈往事，楼船飞渡已成尘。
仪真阻风二首·其一
作者：苏葵
朝代：明

真州江口戒兰桡，五两无凭坐看潮。白下南观天堑迥，瓮城东去海门遥。驭风夜半恒占气，驱石朝来欲驾桥。醒面恶怀难强遣，阮孚元不吝金貂。
仪真阻风二首·其二
作者：苏葵
朝代：明

两都形势此江分，暂阁风帆四望频。越梦正牵舟上客，吴歌偏快岸旁人。龙潭有气低连渚，潮水无声暗没津。闲向老渔谈往事，楼船飞渡已成尘。
伤雨
作者：苏葵
朝代：明

东南赤子尽穷愁，两月玄冥注未休。百堵已乖终老计，一成多误养生谋。如天自信神尧德，决海谁承大禹忧。欲向三台问调燮，黑云犹在半空浮。
佥宪李士修寄诗数十章书二绝报之
作者：苏葵
朝代：明

风雅遗音久不闻，珠玑新样带山云。吟哦不尽怀公意，起步长廊印月痕。老去诗肠未濯磨，敲推仍落俗人窝。如公声响那能得，千首传来不厌多。
佥宪李士修寄诗数十章书二绝报之·其一
作者：苏葵
朝代：明

风雅遗音久不闻，珠玑新样带山云。吟哦不尽怀公意，起步长廊印月痕。
佥宪李士修寄诗数十章书二绝报之·其二
作者：苏葵
朝代：明

老去诗肠未濯磨，敲推仍落俗人窝。如公声响那能得，千首传来不厌多。
傀儡
作者：苏葵
朝代：明

众中调笑巧如神，俊貌修容彩服新。恍若风流淩谢傅，宛然辞辨过苏秦。遥看共许鸡碑智，细辨方知木偶身。一物胸中无所有，虚提虚弄尽愚人。
元日用韵
作者：苏葵
朝代：明

宇宙何人据上流，独能齐物有庄周。太山亦是纤纤羽，瞬息真成万万秋。王质岂知仙奕久，郭郎谁遣戏棚收。世情莫讶年年别，消得屠苏一献酬。
元旦后用前韵呈郝王二官长二首
作者：苏葵
朝代：明

泻尽香醪忆旧筒，将来高兴未全终。浣花溪上融融日，濯锦江头淡淡风。无事恼怀赢得懒，有诗消闷易忘穷。人生一世如一日，莫待斜阳抹树红。欲共渔翁理钓筒，不应官事未曾终。光浮竹叶怜秋月，吹落梅花怪晚风。减价卖痴痴不了，强吟乘兴兴难穷。夜深分得青藜火，读尽南华日又红。
元旦后用前韵呈郝王二官长二首·其一
作者：苏葵
朝代：明

泻尽香醪忆旧筒，将来高兴未全终。浣花溪上融融日，濯锦江头淡淡风。无事恼怀赢得懒，有诗消闷易忘穷。人生一世如一日，莫待斜阳抹树红。
元旦后用前韵呈郝王二官长二首·其二
作者：苏葵
朝代：明

欲共渔翁理钓筒，不应官事未曾终。光浮竹叶怜秋月，吹落梅花怪晚风。减价卖痴痴不了，强吟乘兴兴难穷。夜深分得青藜火，读尽南华日又红。
八阵图
作者：苏葵
朝代：明

炎光如线尚堪图，已踣山河赤手扶。地老阵形犹未改，雨深江练却平铺。四门张翼期收魏，千里连营误伐吴。颠倒纲维书入寇，么么陈寿欲谁诬。
六月十八日孔章陈寅长为避暑饮于水利司既而赋此谢之
作者：苏葵
朝代：明

微凉院宇百壶清，长日铮铮听矢声。左右卒投存礼乐，东南均醉失输赢。枝头偶语禽声碎，阶下先花菊叶馨。此意廓然同物我，集人归袂有蜻蜓。
再呈白沙
作者：苏葵
朝代：明

最好江门恨到迟，欲招渔父借蓑衣。狂生醉里春如许，一任随花傍柳归。
再宿分水公馆
作者：苏葵
朝代：明

一水东西二邑分，数楹公馆傍山云。千盘径路人行少，两度肩舆我到勤。树古漫留鹃血迹，草残多印鹿蹄痕。明朝正上蟠龙顶，老眼犹能望帝阍。
再用前韵呈陈长官
作者：苏葵
朝代：明

二顷谁多负郭田，未应先买洞庭船。莫耶不与铅刀伍，斥鴳争看彩凤翩。前辈几何东海去，古来只个华山眠。潞公不是寻常辈，八十才当入相年。
冬日汉州行台夜坐二首
作者：苏葵
朝代：明

寒虫唧唧树萧萧，无奈羁怀纵酒瓢。坐到二更三点彻，忽然疏雨入芭蕉。不独风寒月亦寒，无风良月上栏杆。十年留得青毡在，坐展西铭剪烛看。
冬日汉州行台夜坐二首·其一
作者：苏葵
朝代：明

寒虫唧唧树萧萧，无奈羁怀纵酒瓢。坐到二更三点彻，忽然疏雨入芭蕉。
冬日汉州行台夜坐二首·其二
作者：苏葵
朝代：明

不独风寒月亦寒，无风良月上栏杆。十年留得青毡在，坐展西铭剪烛看。
冬至一阳来复
作者：苏葵
朝代：明

群阴剥阳阳未生，草木凋委寒严凝。谁知造化有消长，黄钟气动葭灰升。从兹品汇有生意，老根衰干皆抽萌。自复而临渐于泰，普天引领乾刚行。百僚此日尽称贺，众中会有扶阳能。应须竭力事培植，勿使群阴仍类兴。
冬至述怀和马侍读韵
作者：苏葵
朝代：明

病后丹方访葛仙，归心陶令折腰前。古来箕颍人踪少，暂到罗浮我梦先。过此阴阳看进退，是谁尘土脱憎怜。白头始悟安闲术，约与梅花结暮年。
出师行
作者：苏葵
朝代：明

佩金印，拥碧油。谋略迈颇牧，边邮遏虔刘。车声动山岳，马势吞河流。甲光耀白日，锋刃横霜秋。有如山压卵，执丑歼渠酋。戒誓同一心，天诛敢停留。此功少不建，实贻汉家羞。马革裹尸返，永作忠烈俦。狄人轻生心亦雄，挥戈挑战辕门东。我师进退视鼓节，鼓人捶鼓兵交锋。杀声动地若霹雳，积尸压塞流腥红。可怜天意不祚汉，六军却堕边尘中。狄人得意猛如虎，椎牛酾酒张威风。虽无金印悬肘后，不与李陵降虏同。干云壮气凭谁知，踢碎燕然空怨时。时违命蹇骓不逝，龙韬读尽将何为。君不见青海头，髑髅叠叠如山邱。又不见赤壁前，天阴鬼哭声溅溅。人生穷达命已安，百战始验封侯难。凭君莫话麒麟事，话著令人心更酸。
分韵得饮字送王懋伦佥宪还蜀
作者：苏葵
朝代：明

邂逅长安秋，挥金取市酝。不烦丝竹声，只作文字饮。未酣气先豪，剧谈恣齿吻。指阐河洛幽，挑抉天地隐。俯仰复何惭，得失付一哂。白璧原无双，埃尘曷能泯。昔立苍螭头，操觚近龙衮。今为乌府豪，铸颜试标准。简阅在帝心，九迁属明允。勋名本无涯，麾谢邯郸枕。
初冬漫书
作者：苏葵
朝代：明

谬捧天章作俊良，三年心事漫周章。孤臣志屈苍冥远，十月愁多白日长。射鸭何如孟东野，斩蛟不复许旌阳。栖栖却愧僧林鹤，未得冲霄羽翮凉。
初秋
作者：苏葵
朝代：明

夜深凉影动星枌，赤帝回銮已策勋。一叶井梧刚始落，四时花雨对停分。金风爽拂旌阳剑，银汉清煎织女裙。明日泬寥天九万，大鹏何处薄层云。
勉学二首
作者：苏葵
朝代：明

誇多斗靡匪真儒，格致无功是守株。欲向此中寻妙诀，放心收后细观书。柴愚参鲁天无靳，尧舜人为汝不轻。若厌醉生和梦死，直须鞭辟向明诚。
勉学二首·其一
作者：苏葵
朝代：明

誇多斗靡匪真儒，格致无功是守株。欲向此中寻妙诀，放心收后细观书。
勉学二首·其二
作者：苏葵
朝代：明

柴愚参鲁天无靳，尧舜人为汝不轻。若厌醉生和梦死，直须鞭辟向明诚。
南山遥祝图为同年地曹郎程宗鲁题
作者：苏葵
朝代：明

南山嵂屼天地中，儿孙叠叠罗诸峰。势摩青苍压厚土，允亘宇宙无终穷。君家堂上双白发，气象恰与南山同。精神天授老弥健，世上无物能形容。飘飖不羡西王母，补导未数容成公。扶桑之干有时老，药炉薪槱需此供。千年丹鼎煮白石，百丈紫烟腾雪鸿。麒麟天上随飞龙，白云遥望南山东。膝边想献珍珠红，南山借祝罄乃衷。人间善愿莫过此，大块赫赫当渠从。
南康道中三首
作者：苏葵
朝代：明

故国江山不甚佳，聊曾吟弄兴无涯。如何十日匡庐下，看尽佳山只恶怀。少年曾作子长游，今日湖山不上眸。谁向个中嫌矮屋，几人天地未抬头。马前黄纸二毛身，桃李行行愧未春。纵有弦歌堪莞尔，丈夫声价属仪秦。
南康道中三首·其一
作者：苏葵
朝代：明

故国江山不甚佳，聊曾吟弄兴无涯。如何十日匡庐下，看尽佳山只恶怀。
南康道中三首·其三
作者：苏葵
朝代：明

马前黄纸二毛身，桃李行行愧未春。纵有弦歌堪莞尔，丈夫声价属仪秦。
南康道中三首·其二
作者：苏葵
朝代：明

少年曾作子长游，今日湖山不上眸。谁向个中嫌矮屋，几人天地未抬头。
南郊陪祀
作者：苏葵
朝代：明

苍璧元璜对越馀，彩云灿灿护銮舆。精诚自不勤天语，谁识公当第七车。
又代徐都阃作
作者：苏葵
朝代：明

气夺天机不等閒，西邮公在重如山。楝花有信应无恙，骢马何为急欲还。五柳先生莲社约，四明狂客鉴湖宽。辕门徙倚偏惆怅，真为天家借范韩。
双寿为徐邦祥赋
作者：苏葵
朝代：明

五仙杳何许，风韵留人间。城南有遗老，鹤发双童颜。清晨汲沆瀣，宝鼎调虹丹。或招东华君，婉衿下青鸾。琼浆碧玉瓯，麟脯玻璃盘。方瞳各炯炯，甲子既复还。震嗣天上归，锦衣胜斓斑。万里奉恩渥，曲尽高堂欢。笙歌沸华筵，喜气充门阑。氤氲溢醍盎，馥郁飘沈檀。俯爱狎言笑，仰祝齐邱山。老人射芳桂，光风泛崇兰。显贵杂履舄，比邻理衣冠。愿言保耆艾，兹永无后艰。贞松与慈竹，苍苍同岁寒。仙城自有仙，何必谈函关。海波纪变更，石渠看跻攀。爵跃赏南纪，盛事古所难。短诗付歌儿，侑取尊中乾。
双陆二首效元人体
作者：苏葵
朝代：明

守者何如击者劳，疏星残月照成皋。阴阳有数行当勇，车马无声战自鏖。巧弄玄机翻是拙，早图归计便为高。人间胜负寻常事，看破曾无直一毫。寂寂方城半月寒，三三五五虎牙攒。势将犄角成功易，道阻纵横合伴难。一掷点筹争喝采，数行分马又更端。雌雄局面那能定，多算翻危少算安。
双陆二首效元人体·其一
作者：苏葵
朝代：明

守者何如击者劳，疏星残月照成皋。阴阳有数行当勇，车马无声战自鏖。巧弄玄机翻是拙，早图归计便为高。人间胜负寻常事，看破曾无直一毫。
双陆二首效元人体·其二
作者：苏葵
朝代：明

寂寂方城半月寒，三三五五虎牙攒。势将犄角成功易，道阻纵横合伴难。一掷点筹争喝采，数行分马又更端。雌雄局面那能定，多算翻危少算安。
吁嗟行
作者：苏葵
朝代：明

吁嗟复吁嗟，吁嗟若为情。辙水鲋鱼借勺水，何人欲激西江迎。吁嗟复吁嗟，吁嗟不停口。枝头黄叶振即落，何人欲倩擎天手。不如强放吁嗟怀，不如满酌黄金罍。左手拉洪崖，右手招扬回。不用舞柘枝，不用歌剪梅。铿锵天籁空中来，红螺蘸甲葡萄醅。一饮一石谁与伍，步兵吏部风皆颓。曲生一剑百累辞，至竟莫若糟邱台。华山昔日鼾如雷，后来学者吾当魁。屋傍松竹雨惊觉，笑问周公安在哉。
合州河即事
作者：苏葵
朝代：明

日暖晴云覆水涯，画桡行处少人家。鹿麛有伴眠芳草，蛱蝶无情弃落花。山好自深浮蚁斝，水回多隐钓鱼艖。老夫要与渔郎语，分付黄头鼓莫挝。
同前奉和张宪副韵
作者：苏葵
朝代：明

花为东风树树开，是谁吟弄傍花来。阳春有倡承遗简，布鼓无声怯殷雷。市肆几家堪贳酒，故人随处许通才。寻常博得云安醉，拍板狂歌一剪梅。
同前奉和江景吴寅长韵
作者：苏葵
朝代：明

隔岁梅花也当新，游人不待艳阳辰。欲分牧竖松根石，谁献山杯竹叶春。啼鸟四郊张野乐，垂虹一道落天绅。才华独有文通富，乘兴题诗索简频。
同前奉和陈宪长韵
作者：苏葵
朝代：明

近水寻春酌酒忙，可流觞处便流觞。溪光浅漾酡颜影，花气浓薰白发香。自爱风流追鲍谢，谁将名利托金张。蓬蒿斥鴳怡然在，肯羡鹍鹏九万翔。
吴静观学士挽诗
作者：苏葵
朝代：明

长啸向南纪，悽怆填我怀。九原不可作，世路轻尘埃。不见元礼风，空闻谪仙才。子云未窥书，胸中已兼该。早立苍螭头，晚候花砖阶。近和金銮赋，远题凤凰台。豫樟未为栋，山岳徒生材。飞兔不近驾，宇宙令人哀。
和伍朝信秋官韵
作者：苏葵
朝代：明

走马长安自笑频，狐裘凋弊却宜新。飞天梦兆无双翅，叨禄头颅又几春。文誉未能供馆阁，丹青宁许到麒麟。冯唐当日徒悲老，季子何人乃为贫。忝预鹓鸿趋左掖，偶寻骐骥过西邻。大方制作私传样，丽泽风流藉辅仁。白昼飞觥无市酒，清谈挥麈绝纤尘。西曹青锁劳虚席，南海洪都见故人。掉臂乾坤怜气迈，忘形尔汝信情亲。月明醉倚金鞍笑，同是天涯万里身。
和周廷瑞别驾末首反其意以为戏耳三首
作者：苏葵
朝代：明

处处江山处处楼，此心原自纵天游。碧桃红杏任争晓，翠竹苍松不管秋。大隐我从周柱史，富民君亦汉通侯。人间痴绝知多少，莫讶区区顾虎头。一区未构贮书楼，十乘相随事远游。大道未闻浑忘老，壮心原在绝悲秋。逐贫不去怜杨子，乞巧无缘负柳侯。世事古来何独我，利名关外展眉头。悬磬萧萧当画楼，齐奴偏在五云游。十年仕路知无补，二顷潮田报有秋。不破邯郸犹在梦，仅胜户牖未封侯。如何懒入柴桑社，可爱腰缠天际头。
和周廷瑞别驾末首反其意以为戏耳三首·其一
作者：苏葵
朝代：明
体裁：七言律诗

处处江山处处楼，此心原自纵天游。碧桃红杏任争晓，翠竹苍松不管秋。大隐我从周柱史，富民君亦汉通侯。人间痴绝知多少，莫讶区区顾虎头。
和周廷瑞别驾末首反其意以为戏耳三首·其三
作者：苏葵
朝代：明

悬磬萧萧当画楼，齐奴偏在五云游。十年仕路知无补，二顷潮田报有秋。不破邯郸犹在梦，仅胜户牖未封侯。如何懒入柴桑社，可爱腰缠天际头。
和周廷瑞别驾末首反其意以为戏耳三首·其二
作者：苏葵
朝代：明

一区未构贮书楼，十乘相随事远游。大道未闻浑忘老，壮心原在绝悲秋。逐贫不去怜杨子，乞巧无缘负柳侯。世事古来何独我，利名关外展眉头。
和李希贤检讨雨中见示
作者：苏葵
朝代：明

夏日炎蒸可奈何，洗天凉雨不嫌多。儿童学得商羊舞，帘箔看渠石燕过。满目郊园回白稿，一时蔀屋喜衰皤。先生未就藤床睡，思和陶唐击壤歌。
和江景吴寅长经理屯田道中见寄
作者：苏葵
朝代：明

强追霜押窘于徊，天放檐花著意催。自昔到公金掷地，如今惭我釜鸣雷。驱驰莫管青山讶，凋瘵真烦赤手培。王道本来嫌掊尅，曾将阡陌咎谁开。
和答江景吴寅长
作者：苏葵
朝代：明

槁梧弹处羽音清，三弄猗兰调未更。心事只缘洙泗老，声名焉藉汝南评。升沈久破邯郸梦，雠校重烦太乙精。闻道芝田东海外，白云长日自英英。
和陈正郎学之乡友见寄
作者：苏葵
朝代：明

闻韶方觉郑声淫，信有朝阳彩凤吟。何逊悰情原洒脱，乐天诗句不钩深。封题寄我闻前样，缱绻知君旧雨心。骚雅只今谁独擅，江门风韵已消沈。
和陈秉衡寅长韵四首过重庆
作者：苏葵
朝代：明

三巴未改汉时名，歇马谁深吊古情。杜宇漫啼三月魄，女墙孤起万家城。星回井鬼分区旷，江涨岷涪拍岸平。父老只今尚传说，岐阳军令最严明。
和韵见寄
作者：苏葵
朝代：明

谁言萧索类霜蓬，我与坡仙意颇同。无策干时偏怪老，有诗消日不知穷。一竿未把归沧海，孤剑曾将倚碧空。昨夜南楼闲坐久，入怀惟喜故人风。
和韵送陈侍御
作者：苏葵
朝代：明

老成威望太山轻，马首风光不尽程。送客有天知日近，催诗无雨怪江晴。晨封恰有雷霆斧，夜读曾来太乙精。明日依乌星彩动，景阳楼外听钟声。
咏史四首
作者：苏葵
朝代：明

七制之间最绝伦，如何恩嬖梦中人。若教梦在商岩下，或者朝来记未真。恢复虽强术已疏，曹瞒犹在急吞吴。未应鱼水相投者，预制东行一策无。龙凤英姿业已成，闺门偏落后人评。可怜千古修齐意，条目中间看未精。龙行虎步已先知，烛影翻招万古疑。莫道史家无考据，故宫犹子两恩亏。
咏史四首 其一 张良
作者：苏葵
朝代：明

报得韩仇树汉功，也曾安受列侯封。若教信越长无恙，未必山中有赤松。
咏史四首 其三 李泌
作者：苏葵
朝代：明

早承知遇迹兼奇，更觉威权暗已移。休道还山便忘国，濒行犹诵摘瓜词。
咏史四首 其二 申屠蟠
作者：苏葵
朝代：明

不将秦事作前徵，此日谁知大厦倾。回首森森梁砀树，绝无风雨凤巢清。
咏史四首 其四 种放
作者：苏葵
朝代：明

收得还山御赐诗，一生风致后人知。如何杜镐陪恩宴，只诵移文不属辞。
咏史四首·其一
作者：苏葵
朝代：明

七制之间最绝伦，如何恩嬖梦中人。若教梦在商岩下，或者朝来记未真。
咏史四首·其三
作者：苏葵
朝代：明

龙凤英姿业已成，闺门偏落后人评。可怜千古修齐意，条目中间看未精。
咏史四首·其二
作者：苏葵
朝代：明

恢复虽强术已疏，曹瞒犹在急吞吴。未应鱼水相投者，预制东行一策无。
咏史四首·其四
作者：苏葵
朝代：明

龙行虎步已先知，烛影翻招万古疑。莫道史家无考据，故宫犹子两恩亏。
咏史四首·张良
作者：苏葵
朝代：明

报得韩仇树汉功，也曾安受列侯封。若教信越长无恙，未必山中有赤松。不将秦事作前徵，此日谁知大厦倾。回首森森梁砀树，绝无风雨凤巢清。早承知遇迹兼奇，更觉威权暗已移。休道还山便忘国，濒行犹诵摘瓜词。收得还山御赐诗，一生风致后人知。如何杜镐陪恩宴，只诵移文不属辞。
咏山人
作者：苏葵
朝代：明

万山最深处，四伴少邻居。门倚岩崖石，泉通瓜菜厨。种花芟紫艳，教鹤鍊清癯。老解知农圃，生无识吏胥。引年通老子，为己得杨朱。自笑尘途者，公然不似渠。
咏张良
作者：苏葵
朝代：明

群策谁攎逐鹿奇，几年帷幄帝王师。功成便觉还山好，不待弓藏鸟尽时。
咏竹如意
作者：苏葵
朝代：明

似带湘妃旧泪痕，才离粉箨便精神。月明莫弄栖鸾影，愁杀吹箫引凤人。
咏雪用韵
作者：苏葵
朝代：明

爱学图南作睡仙，雪花飞舞到床前。光分柳色初凋后，白压梅花已破先。授简只宜司马赋，烹茶惟藉党姬怜。病躯滕六相淩甚，添得寒威倍旧年。
哭乡友陈正郎学之四首
作者：苏葵
朝代：明

黑头交谊白头伤，世路分明不可常。水部独怜何逊老，乡邦尤憾郑君亡。标题贞操凭良史，收拾遗文有阿郎。怪杀青天偏太靳，不留忠荩佐陶唐。暌违将及十年来，君在冬曹我外台。书札只言双鬓改，行藏谁料九原催。马经唐肆原难驻，人到华胥竟不回。未染彩毫题墓碣，哀歌先漫剔灯裁。君家兄弟比慈明，夜雨荆花次第零。别驾在人留惠爱，部郎平日著贤声。三千世界孤芳尽，五十年华一梦醒。寄问久要罗令尹，能无挥涕过东城。襟宇怜公养得高，诗家翘楚酒家豪。风流有样希千古，廉介遗声在两曹。许国精忠曾未究，修文消息却难逃。他年我乞林泉去，烟雨凭谁共浊醪。
哭乡友陈正郎学之四首·其一
作者：苏葵
朝代：明

黑头交谊白头伤，世路分明不可常。水部独怜何逊老，乡邦尤憾郑君亡。标题贞操凭良史，收拾遗文有阿郎。怪杀青天偏太靳，不留忠荩佐陶唐。
哭乡友陈正郎学之四首·其三
作者：苏葵
朝代：明

君家兄弟比慈明，夜雨荆花次第零。别驾在人留惠爱，部郎平日著贤声。三千世界孤芳尽，五十年华一梦醒。寄问久要罗令尹，能无挥涕过东城。
哭乡友陈正郎学之四首·其二
作者：苏葵
朝代：明

暌违将及十年来，君在冬曹我外台。书札只言双鬓改，行藏谁料九原催。马经唐肆原难驻，人到华胥竟不回。未染彩毫题墓碣，哀歌先漫剔灯裁。
哭乡友陈正郎学之四首·其四
作者：苏葵
朝代：明

襟宇怜公养得高，诗家翘楚酒家豪。风流有样希千古，廉介遗声在两曹。许国精忠曾未究，修文消息却难逃。他年我乞林泉去，烟雨凭谁共浊醪。
哭从兄弟铁峰八首
作者：苏葵
朝代：明

童稚情亲到白头，雁行欢爱鹡鸰忧。宁知别后膏肓疾，不预床前药石谋。愔老悲深非幕客，符儿梦断有诗邮。泪流不待书来日，蓍告逢凶已泪流。夜闲历记对床言，不信云亡若尚存。兰蕙旧时环堵室，棠梨明日殡宫门。浮生已了真成了，窀穸无闻不用闻。诸弟想应能干蛊，莫将遗事扰英魂。情洽飞来忍别时，十年两度讣音驰。可怜世上浑驹隙，安得天涯不泪垂。慈孝事多虽未了，清閒日短已便宜。烦于彦达从容道，归老无人共酒卮。生前甘静厌嚣烦，悬解逍遥不可言。百役支援□劣在，诸郎开迪晦峰存。盟鸥已断寻新路，化鹤如归记旧村。无限哀歌吟未了，屋梁新月又黄昏。偶逢家庆备监司，斗粟分酬恨已迟。只道此生同有日，不知而数是终时。食难下咽凭鸠杖，泪不收痕点廌衣。何处凄凉堪不得，薛家楼外断鸿飞。常言静者寿偏高，石枕藤床最不劳。林下已闻凋玉树，世间原未长蟠桃。四方上下魂何在，万物洪纤数莫逃。休道巫咸招不得，想无遗恨恋东皋。古今唐肆马纷纷，闲把彭殇折半分。只有庄生能远此，岂徒颜子不如君。五旬万有八千日，十分多拚三四人。况在宗祧遗德下，不经微贱不经贫。
哭从兄弟铁峰八首·其一
作者：苏葵
朝代：明

童稚情亲到白头，雁行欢爱鹡鸰忧。宁知别后膏肓疾，不预床前药石谋。愔老悲深非幕客，符儿梦断有诗邮。泪流不待书来日，蓍告逢凶已泪流。
哭从兄弟铁峰八首·其七
作者：苏葵
朝代：明

常言静者寿偏高，石枕藤床最不劳。林下已闻凋玉树，世间原未长蟠桃。四方上下魂何在，万物洪纤数莫逃。休道巫咸招不得，想无遗恨恋东皋。
哭从兄弟铁峰八首·其三
作者：苏葵
朝代：明

情洽飞来忍别时，十年两度讣音驰。可怜世上浑驹隙，安得天涯不泪垂。慈孝事多虽未了，清閒日短已便宜。烦于彦达从容道，归老无人共酒卮。
哭从兄弟铁峰八首·其二
作者：苏葵
朝代：明

夜闲历记对床言，不信云亡若尚存。兰蕙旧时环堵室，棠梨明日殡宫门。浮生已了真成了，窀穸无闻不用闻。诸弟想应能干蛊，莫将遗事扰英魂。
哭从兄弟铁峰八首·其五
作者：苏葵
朝代：明

二顷潮田足养生，落花啼鸟枕前听。不容太占安便计，此是无常造化情。鹤梦已醒抛往事，牛眠有在卜新茔。我归欲效经营责，先检阴阳郭璞经。
哭从兄弟铁峰八首·其八
作者：苏葵
朝代：明

古今唐肆马纷纷，闲把彭殇折半分。只有庄生能远此，岂徒颜子不如君。五旬万有八千日，十分多拚三四人。况在宗祧遗德下，不经微贱不经贫。
哭从兄弟铁峰八首·其六
作者：苏葵
朝代：明

偶逢家庆备监司，斗粟分酬恨已迟。只道此生同有日，不知而数是终时。食难下咽凭鸠杖，泪不收痕点廌衣。何处凄凉堪不得，薛家楼外断鸿飞。
哭从兄弟铁峰八首·其四
作者：苏葵
朝代：明

生前甘静厌嚣烦，悬解逍遥不可言。百役支援□劣在，诸郎开迪晦峰存。盟鸥已断寻新路，化鹤如归记旧村。无限哀歌吟未了，屋梁新月又黄昏。
喜亚夫进士将选寄以期勉
作者：苏葵
朝代：明

清白传家四百霜，偶然科甲共君扬。寸心可据摅忠地，一饭休忘种德堂。往事模棱堪鉴戒，暮年完璧是行藏。区区老病浑无补，惟把经纶卜季方。
喜召用遗贤白沙陈献章
作者：苏葵
朝代：明

曾过江门拜此翁，何人风致可渠同。文章山斗唐韩愈，理数图书洛邵雍。忘世昔曾疑荷蒉，济时今始兆飞熊。千年廊庙求遗栋，才到卢冈百尺松。
喜白鹿书院新成
作者：苏葵
朝代：明

撤旧营新数十楹，日华星彩映丹青。轩窗爽闿意偏豁，尘土隔离心自清。檐外有山皆屹屹，门前无水不泠泠。病夫岂漫誇虚器，吾道真思托后生。
喜边捷和前人韵
作者：苏葵
朝代：明

貔貅百万拥长城，车骑嫖姚各负名。鹰解北扬风自竞，马无南牧草浑生。何人不奋乘边志，明日看输款塞诚。杂遝凯歌应载道，玉门关内有人听。
喜雨
作者：苏葵
朝代：明

一声雷动蛰龙惊，处处深渊睡不宁。起驾丰隆吸溟渤，散为霖雨济生灵。润回枯槁忻盈野，洗尽尘埃不到庭。我爱晚凉高一枕，梦寻诗过大苏亭。
喜雨后乍凉
作者：苏葵
朝代：明

烈烈炎威半饷消，洗天须用泻天瓢。万方尽享康侯乐，六幕俄除酷吏妖。当午不烦勤羽扇，广堂何羡得鲛绡。阴阳默有乘除数，此日凭谁妙燮调。
嘉定泛舟南下马尾滩恶既过赋此
作者：苏葵
朝代：明

学仙曾未列仙班，犹在尘埃扰扰间。满路旌麾偏骇鹤，片时尊俎偶看山。一江衿带连诸郡，万石巉岩折几湾。湍险是谁忘怖慑，中流惟我觉安閒。
嘉定舟中漫兴
作者：苏葵
朝代：明

锦江三月水平沙，小泛人间博望槎。故郡叠楼山缭绕，长亭嘶马树周遮。心因险道常多折，发为浮名大半华。飞梦乡间何处是，石桥流水荔枝花。
夔府
作者：苏葵
朝代：明

夔府秋深滟滪平，凫鹥眠处水泠泠。百牢关外山偏怪，八阵台前石自灵。无复梦魂惊恶濑，尽将诗思寄高冥。坐来不觉江云起，细雨丝丝到驿亭。
夜坐
作者：苏葵
朝代：明

更漏沈沈夜不哗，坐来羁思绕天涯。八千有路通乡井，二万无钱付酒家。归梦被寒霜瓦重，醉吟毫润雨珠斜。十年萧索青毡老，自起挑灯看莫耶。
夜坐漫书
作者：苏葵
朝代：明

抖擞尘埃两袖长，空庭寂寂月华凉。何人世路非疣赘，此夜心斋学坐忘。厚薄未分东郭老，机关浑是汉阴亡。呼儿爚茗清毛孔，啜到卢仝四碗强。
夜泊小孤港口为山灵解嘲
作者：苏葵
朝代：明

彭蠡矶头浪花息，锦缆维舟西日夕。拥裘高卧芦花旁，夜半满江良月色。梦飞直上山之巅，两两山神来向言。咄嗟世事尽讹误，鲁鱼亥豕轻相传。自陈屹立宫亭中，独膺吴楚狂澜汹。四无峦阜助形势，大孤小孤名所从。俗人谩骋雌黄舌，辄以姑称相戏亵。更将澎浪作彭郎，婚媾鄙猥成桀黠。鞋山岂是吾遗踪，五老岂是持柯翁。凭君为正千载谬，报君满幅蒲帆风。觉来索火然银烛，小棹湖心分鸭绿。夜静谁人可与言，招集台前旧心腹。管城子，即墨侯，松卿楮叟争宣猷。并功辨白梦中事，戮力澡雪山灵羞。诗成飒飒凉飙起，远送牙樯二千里。回浇卮酒慰山灵，从今不愧中濡水。
夜饮李黄门第以技马较胜负约五负者罚诗一首予数负赋此呈同饮诸公
作者：苏葵
朝代：明

吟坛老将果谁堪，主醉留髡却忘酣。举觯诗筹催叠五，落机阁马谟持三。未从元白承衣钵，欲向曹刘问指南。酩酊不须论胜负，一时良会亦新谈。
天津遣怀
作者：苏葵
朝代：明

阁棹倚江湄，湄寒透敝衣。喜瞻星斗拱，愁见雁南飞。日减晁生智，年多伯玉非。菁莪无寸补，碌碌笑忘归。
奉和刘都宪喜松潘报捷韵二首
作者：苏葵
朝代：明

野无烽燧草无埃，戎虏输诚次第来。千骑不如单骑力，今人真有古人才。勒彝端可媲周雅，拜将何烦筑汉台。镇靖正宜羊叔子，从前边衅咎谁开。地屦天冠绝点埃，万山烟净月明来。貔貅尽领平戎略，中外浑惊迈众才。五凤楼前宣露布，九夷人亦囿春台。笙歌有待升平宴，宾从华筵甚日开。
奉和刘都宪喜松潘报捷韵二首·其一
作者：苏葵
朝代：明

野无烽燧草无埃，戎虏输诚次第来。千骑不如单骑力，今人真有古人才。勒彝端可媲周雅，拜将何烦筑汉台。镇靖正宜羊叔子，从前边衅咎谁开。
奉和刘都宪喜松潘报捷韵二首·其二
作者：苏葵
朝代：明

地屦天冠绝点埃，万山烟净月明来。貔貅尽领平戎略，中外浑惊迈众才。五凤楼前宣露布，九夷人亦囿春台。笙歌有待升平宴，宾从华筵甚日开。
奉和前人书蓬州行台韵
作者：苏葵
朝代：明

户牖如心已洞开，清风犹为拂尘埃。雨深坡草鸣驺过，日暮庭柯宿鹤回。饮水信堪供我乐，鼓琴那解使人哀。年来眼界无遮碍，看得天池亦一杯。
奉和前人果州灵泉寺留题二首
作者：苏葵
朝代：明

胜处多应著梵宫，豸衣人偶驻花骢。背时笋蕨从僧献，脱俗弦歌任鸟供。泉脉透来苍石裂，山腰封断白云重。闲哦百丈飞涛句，不觉声摩万仞空。丈六金身百尺宫，门前芳草碍骄骢。客怀白鹤应能会，诗料青山尽解供。洗耳泉声偏喜碎，障尘花树不妨重。西来欲了观风事，肯与山僧论觉空。
奉和前人果州灵泉寺留题二首·其一
作者：苏葵
朝代：明

胜处多应著梵宫，豸衣人偶驻花骢。背时笋蕨从僧献，脱俗弦歌任鸟供。泉脉透来苍石裂，山腰封断白云重。闲哦百丈飞涛句，不觉声摩万仞空。
奉和前人果州灵泉寺留题二首·其二
作者：苏葵
朝代：明

丈六金身百尺宫，门前芳草碍骄骢。客怀白鹤应能会，诗料青山尽解供。洗耳泉声偏喜碎，障尘花树不妨重。西来欲了观风事，肯与山僧论觉空。
奉和宋兵备同寅来韵二首
作者：苏葵
朝代：明

小院金猊喷瑞芬，玄谈时自座前闻。运筹边计轻羊祜，落笔词锋逼子云。万里江山瞻赤旆，百年心事共斯文。都门夜雨论周易，应憾伊川止七分。芝兰忻得挹英芬，更向朱弦次第闻。天地此心同夜月，江山明日隔春云。千章半是惊人句，六籍全通载道文。清晤有期应不远，诗题同看石榴分。
奉和宋兵备同寅来韵二首·其一
作者：苏葵
朝代：明

小院金猊喷瑞芬，玄谈时自座前闻。运筹边计轻羊祜，落笔词锋逼子云。万里江山瞻赤旆，百年心事共斯文。都门夜雨论周易，应憾伊川止七分。
奉和宋兵备同寅来韵二首·其二
作者：苏葵
朝代：明

芝兰忻得挹英芬，更向朱弦次第闻。天地此心同夜月，江山明日隔春云。千章半是惊人句，六籍全通载道文。清晤有期应不远，诗题同看石榴分。
奉和清军俞绣衣先生晓发蓬州诗韵
作者：苏葵
朝代：明

慨然揽辔出神州，孟博应须让一头。节操久争冰玉洁，贤劳真作帝王休。人间日暖春偏盎，江水秋清月自流。公暇有诗轻李杜，东风花鸟实深愁。
奉和王朝器同寅来韵二首
作者：苏葵
朝代：明

射隼高墉藉六钧，丈夫藏器正资身。古今上下偏由我，天地盈虚不属人。世路有时还似梦，宦途随处是通津。闲荣闲辱休提说，且尽梨花百斛春。彷佛红楼买笑人，大都宜假不宜真。王成漫自縻高爵，即墨凭谁辨远臣。玉在无瑕元是美，棋残有著又从新。经纶康济吾儒事，莫道尘羁未卸身。
奉和王朝器同寅来韵二首·其一
作者：苏葵
朝代：明

射隼高墉藉六钧，丈夫藏器正资身。古今上下偏由我，天地盈虚不属人。世路有时还似梦，宦途随处是通津。闲荣闲辱休提说，且尽梨花百斛春。
奉和王朝器同寅来韵二首·其二
作者：苏葵
朝代：明

彷佛红楼买笑人，大都宜假不宜真。王成漫自縻高爵，即墨凭谁辨远臣。玉在无瑕元是美，棋残有著又从新。经纶康济吾儒事，莫道尘羁未卸身。
奉和罗方伯游静居寺韵
作者：苏葵
朝代：明

十里山光接少城，终朝游兴为山清。心随野鹤怜垂翅，吟对幽花且放情。大斗酌残真一酒，新词歌到喜迁莺。旁人莫道无仙骨，紫府丹台旧有名。
奉和谢晴川水部见赠韵二首
作者：苏葵
朝代：明

了无一字费安排，谢脁门墙更辟开。四海近来兄弟少，几人倾盖似公来。扰扰羁愁不自排，金声掷处好怀开。如今水部能诗者，肯照前人样子来。
奉和谢晴川水部见赠韵二首·其一
作者：苏葵
朝代：明
体裁：七言绝句

了无一字费安排，谢朓门墙更辟开。四海近来兄弟少，几人倾盖似公来。
奉和谢晴川水部见赠韵二首·其一
作者：苏葵
朝代：明

了无一字费安排，谢脁门墙更辟开。四海近来兄弟少，几人倾盖似公来。
奉和谢晴川水部见赠韵二首·其二
作者：苏葵
朝代：明

扰扰羁愁不自排，金声掷处好怀开。如今水部能诗者，肯照前人样子来。
奉和陈宪长先生来韵
作者：苏葵
朝代：明

初秋炎暑未全消，暂歇蚕丛按部轺。晓望正怜鸾避鹘，夜眠偏怪鼠欺猫。吾心皎月涵清沼，世事浮云度碧寥。成败本来同局面，冷看惟有烂柯樵。
奉和陈宪长吉夫二首
作者：苏葵
朝代：明

老茹芳菁饮蔗浆，腥荤虽在不贪尝。时情机械慵争巧，古样文章学漱芳。自信天高心不下，谁知尺短寸能长。空堂人静读周易，却怪营巢燕子忙。海螺杯自酌椒浆，何用吴姬劝客尝。世路也须甘半拙，物情原是忌孤芳。人间饱杀侏儒短，阶下寒多梐楯长。勘破穷通只如此，笑看夸父死于忙。
奉和陈宪长吉夫二首·其一
作者：苏葵
朝代：明

老茹芳菁饮蔗浆，腥荤虽在不贪尝。时情机械慵争巧，古样文章学漱芳。自信天高心不下，谁知尺短寸能长。空堂人静读周易，却怪营巢燕子忙。
奉和陈宪长吉夫二首·其二
作者：苏葵
朝代：明

海螺杯自酌椒浆，何用吴姬劝客尝。世路也须甘半拙，物情原是忌孤芳。人间饱杀侏儒短，阶下寒多梐楯长。勘破穷通只如此，笑看夸父死于忙。
奉和陈秉衡长官梦渔舟之作
作者：苏葵
朝代：明

莫将清梦向芝田，今古能多范蠡船。万里骅骝贵腾踏，九霄鸾凤本联翩。才优王剪谁嫌老，懒过边生我合眠。三径不妨逾旧约，寄声先谢傅延年。
奉答伯钟秋官
作者：苏葵
朝代：明

一丘一壑真宜我，万事风波直甚钱。所取若嫌人所弃，世间谁伴海鸥眠。
客气
作者：苏葵
朝代：明

渺然寓天地，何能独轩昂。古人有程规，毫发分否臧。周易贱阴柔，往往贵阳刚。而亦戒用罔，藉茅乃其良。嗟予禀赋偏，径情时见伤。几回懋持循，旋持仍旋忘。面唾难自乾，脂韦窃惭惶。靡悟物有折，车轮嫌四方。仲由喜闻过，塞耳立道旁。白首已怜逝，客气犹潜藏。七年病已深，求艾休辞忙。伟哉张公艺，一字箴膏肓。
宿分水公馆遣怀
作者：苏葵
朝代：明

飞飞萤火闹疏帘，分付山精守四檐。小结烛光经几换，旋敲更鼓入三严。因无人语心偏静，为有诗魔睡不甜。拂尽薛笺天已曙，板舆轻度万山尖。
宿南无寺
作者：苏葵
朝代：明

南无寺前苍玉森，凤凰戛戛乘风吟。三更入枕忽惊梦，一点旅愁偏上心。曙色未分僧出定，月华犹在鹤鸣阴。眼前景物尽诗料，得句不从天外寻。
宿垫江新兴铺风雨骤作
作者：苏葵
朝代：明

山路崎岖两度经，一毡灯火宿长亭。萧骚万籁风初起，淅沥三更雨未停。门外峰峦森画障，床头星斗隐青萍。道人厌作南柯梦，不为荒凉睡不宁。
宿安县行台风雨不寐用前韵遣怀
作者：苏葵
朝代：明

尽日冲泥惫病兼，槁梧时据梦非甜。乌台雨急秋灯暗，赤县城荒夜柝严。尘土荣华均赵孟，草茅消息自羲炎。白头留得青毡在，归向河汾学仲淹。
宿定水寺煨笋
作者：苏葵
朝代：明

编棘为门竹插篱，山花艳艳草离离。寺能脱俗何妨野，僧奈谈禅不爱诗。宿鸟在林惊月起，闲云栖窦逐风移。老夫未必如何胤，夜静聊参玉版师。
宿武阳驿
作者：苏葵
朝代：明

朔风如戟撼肩舆，心事周章业半虚。漫有豪芒三尺剑，不多行李几箱书。山消晚瘴蛾眉秀，路转荒田绶带纡。向夜剔灯吟不寐，驿亭临水雨潇疏。
宿百丈驿观壁间之题有量水量心之说因续于末
作者：苏葵
朝代：明

我不量潭水，亦不量人心。吾心有天地，千尺胡为深。停骖百丈驿，散步潭水浔。分流漱寒玉，澄然蘸吾衿。玉渊与金井，气象良可钦。天光与云影，妙理宜追寻。不和孺子歌，聊作观物吟。扩之极沧海，回首悲蹄涔。
寄万松邵妹丈
作者：苏葵
朝代：明

林泉风致今如何，湖海游人两鬓皤。未有了期炊黍梦，最无干计紫芝歌。朱陈乡在归心杳，王谢堂深别恨多。曾荷四知旧箴儆，白头宦况自砻磨。
寄久要乡人晦峰
作者：苏葵
朝代：明

黑头交谊老惭疏，万里无因致起居。病肺问医须补导，暮年为计贵赢馀。山遥水远空多梦，纸短情长不尽书。薄宦颇能相慰藉，柏台如水绝苞苴。
寄久要黎汝贤致政大尹二首
作者：苏葵
朝代：明

不种桃花种菊花，渊明衣钵不曾差。读书教子得真趣，衒玉看人痴到家。禾役万丘迎雨合，橘奴千树带烟斜。苍髯折尽时相忆，逸处多应鬓未华。旧雨篝灯在泮池，回思曾未几多时。膝边男女各成配，头上鬓毛俱转丝。久逐尘埃惭潦倒，先归岩壑得便宜。他年大破黄粱梦，身外浮名底用之。
寄久要黎汝贤致政大尹二首·其一
作者：苏葵
朝代：明

不种桃花种菊花，渊明衣钵不曾差。读书教子得真趣，衒玉看人痴到家。禾役万丘迎雨合，橘奴千树带烟斜。苍髯折尽时相忆，逸处多应鬓未华。
寄久要黎汝贤致政大尹二首·其二
作者：苏葵
朝代：明

旧雨篝灯在泮池，回思曾未几多时。膝边男女各成配，头上鬓毛俱转丝。久逐尘埃惭潦倒，先归岩壑得便宜。他年大破黄粱梦，身外浮名底用之。
寄义宰乙斋赵亲家
作者：苏葵
朝代：明

兰桂花开香满庭，玉盘传脍泻银瓶。月低岩岫吟边见，雨过楼台醉后听。无事弄孙消永日，有丹要客论仙经。香山社里须相候，已厌浮名水上萍。
寄乡友罗宗杰大尹时已致政家居二首
作者：苏葵
朝代：明

白头湖海愧婆娑，高致如公见几何。射鸭堂深明月满，养鱼池迥落花多。登山不必携红粉，近水还应衣绿荷。从此寄声公信否，鉴江分我半烟波。少年相约事经纶，未老公先作隐沦。山屐踏残花底月，海螺倾尽瓮头春。眼前好事三更梦，身后虚名半点尘。我亦本来能晓了，却遭人笑是贪嗔。
寄乡友罗宗杰大尹时已致政家居二首·其一
作者：苏葵
朝代：明

白头湖海愧婆娑，高致如公见几何。射鸭堂深明月满，养鱼池迥落花多。登山不必携红粉，近水还应衣绿荷。从此寄声公信否，鉴江分我半烟波。
寄乡友罗宗杰大尹时已致政家居二首·其二
作者：苏葵
朝代：明

少年相约事经纶，未老公先作隐沦。山屐踏残花底月，海螺倾尽瓮头春。眼前好事三更梦，身后虚名半点尘。我亦本来能晓了，却遭人笑是贪嗔。
寄介轩百花洲居士
作者：苏葵
朝代：明

脱屣沧州外，长吟鹤共年。晨昏亦烟火，风致已神仙。露重荷衣润，云深竹杖偏。泼醅春熟晚，鹦鹉共谁传。
寄从兄月江先生致政司训
作者：苏葵
朝代：明

同在风尘先息机，皋比丢却理荷衣。风高彭泽知公逸，梦久邯郸愧我非。漠漠水田香稻熟，清清池馆落花飞。家传真一须多酿，留待游人十月归。
寄余宗善表弟义官
作者：苏葵
朝代：明

石门寺前分袂时，贪泉曾感赠行诗。西来自把三江照，老去惟凭一鹤知。每厌朱轮妨梦觉，细看白发卜归期。明朝烟雨竹竿袅，共钓君家十亩池。
寄刘仁仲学士同年
作者：苏葵
朝代：明

蓬瀛回首十年过，扰扰尘中鬓易皤。欲究图书规邵子，偶拈刀笔附萧何。光风霁月吟边少，绿水青山梦里多。一臂旧交谁不改，襜褕常日自摩挲。
寄妻舅康子霜二首
作者：苏葵
朝代：明

钻仰还须岁月深，白沙当日想留箴。道从身外真何有，趣在源头却要寻。见兔是谁能画卦，亡羊原自不经心。凭君留取梅花月，归共花前快活吟。天上人看太极图，谁于图上不糊涂。自从随柳傍花后，再有吟风弄月无。君到江门应得要，我游湖海尚迷途。砭愚白首心犹切，岂独横渠是丈夫。
寄妻舅康子霜二首·其一
作者：苏葵
朝代：明

钻仰还须岁月深，白沙当日想留箴。道从身外真何有，趣在源头却要寻。见兔是谁能画卦，亡羊原自不经心。凭君留取梅花月，归共花前快活吟。
寄妻舅康子霜二首·其二
作者：苏葵
朝代：明

天上人看太极图，谁于图上不糊涂。自从随柳傍花后，再有吟风弄月无。君到江门应得要，我游湖海尚迷途。砭愚白首心犹切，岂独横渠是丈夫。
寄娄元善正郎娄江西上饶人时家居修鹅湖书院予在江西日曾请为白鹿书院山长二首
作者：苏葵
朝代：明

先生风致古英豪，枕流漱石烹溪毛。汪汪学海人宏道，滚滚词源仆命骚。汉最足称徐孺子，禹无能屈伯成高。匡庐旧雨三更话，万里青天漫郁陶。得归不归公笑谁，巴西羁客鬓毛衰。文章谫谫曾何补，原委深深竟未窥。五万买鞭缘外饰，再三求筮为中疑。行藏地僻无龟鉴，长忆庐山剪烛时。
寄娄元善正郎娄江西上饶人时家居修鹅湖书院予在江西日曾请为白鹿书院山长二首·其一
作者：苏葵
朝代：明

先生风致古英豪，枕流漱石烹溪毛。汪汪学海人宏道，滚滚词源仆命骚。汉最足称徐孺子，禹无能屈伯成高。匡庐旧雨三更话，万里青天漫郁陶。
寄娄元善正郎娄江西上饶人时家居修鹅湖书院予在江西日曾请为白鹿书院山长二首·其二
作者：苏葵
朝代：明

得归不归公笑谁，巴西羁客鬓毛衰。文章谫谫曾何补，原委深深竟未窥。五万买鞭缘外饰，再三求筮为中疑。行藏地僻无龟鉴，长忆庐山剪烛时。
寄德言何亲家致政转运
作者：苏葵
朝代：明

别君荏苒岁频迁，旧约持竿愧食言。高致定应于我笑，浮名犹自被渠牵。时添白发何妨老，身谢红尘便是仙。料得江村无个事，养恬多引抱孙年。
寄故园久要晦峰
作者：苏葵
朝代：明

客路风沙几转忙，长髯凋折短髯苍。将来好事还多少，过去浮生已半强。竽食自矜彤管秃，酒酣犹梦白莲香。知君也有相思意，明月天南海北长。
寄杨学士介夫先生
作者：苏葵
朝代：明

五见飞花卸杏枝，星轺州郡漫驱驰。未宏大道酬清世，敢把虚声托故知。玉笋班前那复梦，铁桥坡外欲寻诗。如今纵有孙阳在，争奈庸驽借旧时。
寄毕汝舟编修毕予督学日雅旧也
作者：苏葵
朝代：明

别来荏苒十年馀，两接京华太史书。故旧不遗真羡子，文章无补尚惭予。粗官冷笑淹巴蜀，芳誉新闻蔼石渠。珍重久要如有念，冯唐双鬓已萧疏。
寄示毅儿
作者：苏葵
朝代：明

诗礼遗芳愧孔庭，一缄封罢更叮咛。读书要与古人等，治产须教世业兴。穷达固应生禀定，智能还自敏求成。吾儿填勿甘豚犬，聊慰而翁舐犊情。
寄罗浮山人
作者：苏葵
朝代：明

莫道朱明路已迷，铁桥西去更湾西。诗囊药笼吾先备，只与山人借杖藜。
寄致政州守梁叔龙亲家
作者：苏葵
朝代：明

挂冠掉臂归山林，市朝日远山日深。但知黄菊迸篱馥，遮莫甘棠匝地阴。要客自烧烹石鼎，引孙时屈钓鱼针。等閒莫用轻相笑，已约梅花旧水浔。
寄邑尹友人邵廷端
作者：苏葵
朝代：明

河阳花发簇红云，莞尔牛刀却在君。琴鹤自应闲白昼，苞苴谁敢候黄昏。故人年少留凫舄，老我时违想鹿门。未历山城听更鼓，篇诗凭写略温存。
寄陈水部学之时读礼将从吉之京二首
作者：苏葵
朝代：明

大雅遗音我辈承，江门新绝管弦声。溪山瑰丽谁为主，天地寂寥公合鸣。某水某山浑入梦，无花无酒不关情。乞骸已具胸中稿，只恐先生稿未成。料得三千尽废诗，如今花鸟正参差。西川过雁能投我，南海明珠欲寄谁。家学太邱还出色，官曹何逊不同时。老夫先与梅花约，公了经纶也未迟。
寄陈水部学之时读礼将从吉之京二首·其一
作者：苏葵
朝代：明

大雅遗音我辈承，江门新绝管弦声。溪山瑰丽谁为主，天地寂寥公合鸣。某水某山浑入梦，无花无酒不关情。乞骸已具胸中稿，只恐先生稿未成。
寄陈水部学之时读礼将从吉之京二首·其二
作者：苏葵
朝代：明

料得三千尽废诗，如今花鸟正参差。西川过雁能投我，南海明珠欲寄谁。家学太邱还出色，官曹何逊不同时。老夫先与梅花约，公了经纶也未迟。
寄题乙斋义官亲家兼柬景弘乡友二首
作者：苏葵
朝代：明

角巾花坞又莲池，处处壶觞处处诗。梦入槐柯真可笑，战残蜗角欲何为。西山薇在何妨老，东海人归想未迟。莫道红尘苦迷恋，此心长傍白云驰。沈檀烟袅昼垂帘，坐听飞花落画檐。银甲拨时鲈鲙软，玉觥流处蟹螯甜。诗边金谷应常占，梦里红尘也不沾。万里未归应有念，筋骸如故鬓霜添。
寄题乙斋义官亲家兼柬景弘乡友二首·其一
作者：苏葵
朝代：明

角巾花坞又莲池，处处壶觞处处诗。梦入槐柯真可笑，战残蜗角欲何为。西山薇在何妨老，东海人归想未迟。莫道红尘苦迷恋，此心长傍白云驰。
寄题乙斋义官亲家兼柬景弘乡友二首·其二
作者：苏葵
朝代：明

沈檀烟袅昼垂帘，坐听飞花落画檐。银甲拨时鲈鲙软，玉觥流处蟹螯甜。诗边金谷应常占，梦里红尘也不沾。万里未归应有念，筋骸如故鬓霜添。
寄黄仲和佥宪前辈时黄致政林下
作者：苏葵
朝代：明

五羊城下仙中人，爱酒独爱梨花春。青云道上付诸子，黄菊花边闲一身。潇洒不妨银鬓发，康强赢得鹤精神。巴山万里羁怀恶，归梦能无逐钓纶。
寓石首阻风三日既而风止天霁舟行有作
作者：苏葵
朝代：明

黑云翳空羲驭收，南箕簸弄江豚浮。呼号万籁响如市，惊涛百尺吞江楼。山倾海侧蛟龙舞，六鳌振动冯夷府。推撼坤灵玉帝愁，亟召雷霆试新斧。雷霆隐忍遗妖怪，骤雨终宵益澎湃。海若躨跜不敢游，鱼鳖生灵立堪待。我时维舟江岸侧，三老黄头皆怵慄。安能坐视百怪狂，怒气冲冠发皆立。匣中拔出千金剑，先斩蛟龙腥血溅。更操强弩落南箕，次殪玄冥河海晏。如今镜面湛天光，静洗龙泉依旧藏。沧波日日送行客，我亦鼓楫浮湖湘。湖湘水阔多明月，晚弄婵娟倾曲蘖。凭谁着眼济川人，莫道古今惟传说。
寓蜀送泸州守亲家何君德言秩升致政东还五首
作者：苏葵
朝代：明

乞归翻荷圣恩深，四品名衔带转金。白首解完和氏璧，青天应信赵公琴。人人鲍老张长袖，个个渔郎笑直针。摆谢诗流浑不顾，远从三径盍朋簪。秋尽巴江水蔚蓝，布帆乘月过湘潭。忠勤作牧喜无忝，名位付天能不贪。钓艇有缘公得计，宦途失伴我何堪。荔枝花发菟裘接，早晚当期听雨谈。曾领鱼符牧两州，万家灯火十年忧。虚声羞拜王成爵，老计甘投范蠡舟。自古庙堂遗肮脏，至今岩壑属幽求。知公不是亡君者，时顾腰金忆冕旒。铸颜功薄拥虚炉，欲解簪缨乞鉴湖。勇退此筹公早占，寻香他日我能无。半林花雨诗千首，七尺渔竿酒一壶。此是桑榆真乐处，羡谁官到执金吾。少年知己老连姻，万里相休只两人。莫道刚肠无别泪，须知羁客易沾巾。忙中岁月同驹隙，梦里功名等袜尘。目断征帆天渐渺，却惭归计自逡巡。
寓蜀送泸州守亲家何君德言秩升致政东还五首·其一
作者：苏葵
朝代：明

乞归翻荷圣恩深，四品名衔带转金。白首解完和氏璧，青天应信赵公琴。人人鲍老张长袖，个个渔郎笑直针。摆谢诗流浑不顾，远从三径盍朋簪。
寓蜀送泸州守亲家何君德言秩升致政东还五首·其三
作者：苏葵
朝代：明

曾领鱼符牧两州，万家灯火十年忧。虚声羞拜王成爵，老计甘投范蠡舟。自古庙堂遗肮脏，至今岩壑属幽求。知公不是亡君者，时顾腰金忆冕旒。
寓蜀送泸州守亲家何君德言秩升致政东还五首·其二
作者：苏葵
朝代：明

秋尽巴江水蔚蓝，布帆乘月过湘潭。忠勤作牧喜无忝，名位付天能不贪。钓艇有缘公得计，宦途失伴我何堪。荔枝花发菟裘接，早晚当期听雨谈。
寓蜀送泸州守亲家何君德言秩升致政东还五首·其五
作者：苏葵
朝代：明

少年知己老连姻，万里相休只两人。莫道刚肠无别泪，须知羁客易沾巾。忙中岁月同驹隙，梦里功名等袜尘。目断征帆天渐渺，却惭归计自逡巡。
寓蜀送泸州守亲家何君德言秩升致政东还五首·其四
作者：苏葵
朝代：明

铸颜功薄拥虚炉，欲解簪缨乞鉴湖。勇退此筹公早占，寻香他日我能无。半林花雨诗千首，七尺渔竿酒一壶。此是桑榆真乐处，羡谁官到执金吾。
寿姚应龙侍御尊翁坡僯处士
作者：苏葵
朝代：明

坡仙亭子隔梅关，亭下人看豸绣还。少日壮心忻有子，平生佳趣了何山。人间酒力能扶老，天上恩波不碍闲。买断白云三百里，罗浮刚好付商颜。
将过梁山柏林漕岭望之云翳因怀昌黎韩子以精诚之至遂开衡山之云韩固不易希然忠诚在我士各有志作一绝以贻山神至于云散山明则事出于偶然者予不敢以自诬也
作者：苏葵
朝代：明

宿雨初晴石未乾，墨云低覆失峰峦。名山想有英灵在，莫道行人不是韩。
小景竹为张邦直司训题
作者：苏葵
朝代：明

分得淇园一两竿，雨中清晓月黄昏。凭君莫向潇湘看，看到潇湘却厌繁。
山村
作者：苏葵
朝代：明

雨后桑田暗，风前麦浪浮。柴门人迹少，深树自鸣鸠。
岁晏偶怀陈宪长金丹之谈赋此遣兴
作者：苏葵
朝代：明

梅花催得岁华阑，日短乾坤却老难。百丈潭头惊白发，一炉何处觅金丹。未逢陇石封君达，空记嵩山靖长官。历把世间刍狗看，等閒真欲振飞翰。
岁晏江行
作者：苏葵
朝代：明

人家无远近，压酒候新年。一枕江行梦，千峰雪霁天。寒梅惟迸竹，孤鹤不群鹯。击楫谁来听，前汀有钓船。
岁晏漫成四首
作者：苏葵
朝代：明

天地无心日月流，寒寒暑暑自悠悠。才将风色分花信，便有年光换历头。混沌是亡还是在，神仙堪爱亦堪求。等閒识得盈虚意，未许庄生据上游。乾坤消息本无穷，渠自儿童我自翁。黄帝向谁闻至道，伯阳徒尔注参同。生生化化机先定，去去来来信默通。明日鬓丝添几寸，肯将催促怪东风。不匆匆处也匆匆，残腊迎春又送穷。双眼老看狂世态，一官终坐冷家风。冰壶天蘸诗坛外，玉烛阳回宦海中。闲把曲生倾数斗，肯教憔悴到颜容。交还残腊与洪钧，唾手风前换得春。且喜花枝浑改旧，不妨霜鬓漫添新。拚倾仪狄千钟酒，谢绝元规半点尘。把定壮心偏忘老，轩昂天地任吾人。
岁晏漫成四首·其一
作者：苏葵
朝代：明

天地无心日月流，寒寒暑暑自悠悠。才将风色分花信，便有年光换历头。混沌是亡还是在，神仙堪爱亦堪求。等閒识得盈虚意，未许庄生据上游。
岁晏漫成四首·其三
作者：苏葵
朝代：明

不匆匆处也匆匆，残腊迎春又送穷。双眼老看狂世态，一官终坐冷家风。冰壶天蘸诗坛外，玉烛阳回宦海中。闲把曲生倾数斗，肯教憔悴到颜容。
岁晏漫成四首·其二
作者：苏葵
朝代：明

乾坤消息本无穷，渠自儿童我自翁。黄帝向谁闻至道，伯阳徒尔注参同。生生化化机先定，去去来来信默通。明日鬓丝添几寸，肯将催促怪东风。
岁晏漫成四首·其四
作者：苏葵
朝代：明

交还残腊与洪钧，唾手风前换得春。且喜花枝浑改旧，不妨霜鬓漫添新。拚倾仪狄千钟酒，谢绝元规半点尘。把定壮心偏忘老，轩昂天地任吾人。
岳阳楼投吕仙
作者：苏葵
朝代：明

道骨仙风我有无，先生应为指迷途。许登天上清虚府，肯恋人间下大夫。老厌较书天禄阁，闲来闻笛洞庭湖。罗浮亦是烧丹处，拜赐微言便结炉。
左蠡阻风作讼风伯
作者：苏葵
朝代：明
体裁：古风

莫春三月天晴明，湖波镜静涵天光。轻风徐来水拖縠，舟舡南北如腾骧。移时巽二作威福，推撼地轴摇乾纲。玄冥驱胁使倾注，河伯鼓舞令颠狂。洪涛百尺势翻覆，叫号怒激声悲凉。鲸鲵入夜纵齧吻，罔象白日呈妖祥。艨冲阻绝不敢渡，岂有舴艋能轻飏。扬澜右蠡称古险，况复值此冲飙强。停桡继日掩窗卧，进退上下俱傍徨。迟留待息势未息，怒来挺臂挥干将。将欲斩蛟龙，蛟龙泣诉非其殃。将欲斩魑魅，魑魅畏惧先潜藏。风伯兮风伯，非尔之罪其畴当。吾闻太昊正司令，长养万物敷春阳。胡为恣肆窃其柄，簸弄凛洌施推戕。我今上讼兮投彼东方，帝其有知兮按典章。戮及恶德兮天道常，颈血下溅兮谁汝伤。
左蠡阻风作讼风伯
作者：苏葵
朝代：明

莫春三月天晴明，湖波镜静涵天光。轻风徐来水拖縠，舟船南北如腾骧。移时巽二作威福，推撼地轴摇乾纲。玄冥驱胁使倾注，河伯鼓舞令颠狂。洪涛百尺势翻覆，叫号怒激声悲凉。鲸鲵入夜纵齧吻，罔象白日呈妖祥。艨冲阻绝不敢渡，岂有舴艋能轻飏。扬澜右蠡称古险，况复值此冲飙强。停桡继日掩窗卧，进退上下俱傍徨。迟留待息势未息，怒来挺臂挥干将。将欲斩蛟龙，蛟龙泣诉非其殃。将欲斩魑魅，魑魅畏惧先潜藏。风伯兮风伯，非尔之罪其畴当。吾闻太昊正司令，长养万物敷春阳。胡为恣肆窃其柄，簸弄凛洌施推戕。我今上讼兮投彼东方，帝其有知兮按典章。戮及恶德兮天道常，颈血下溅兮谁汝伤。
巫山高吊友人丧妾
作者：苏葵
朝代：明

巫山高高几千尺，峰峦十二森相逼。襄王昨夜梦中人，楚宫回顾无颜色。可怜刻漏未移时，雨散云收杳无迹。鹤唳猿啼不可闻，月冷风清夜岑寂。只今空对巫山青，翠黛云鬟如有情。春风二月山花发，花不能言梦不成。侍臣宋玉归何处，千愁万恨无人赋。旧事悠悠付水流，却与巫山共今古。巫山兮，何时平。不如蓬莱隔弱水，望之不见愁不生。巨鳌不死愚公老，谁踢阳台使翻倒。
巫峡遣怀
作者：苏葵
朝代：明

石牙欲齧江欲吞，蜀道险恶宁虚云。千金之子不垂坐，万里此行何独勤。青草接江愁白昼，玄猿挂树啸黄昏。典衣取醉复易醒，瓶罄凭谁添曲君。
庆寿寺斋宿雪夜和马侍读韵
作者：苏葵
朝代：明

夙听彤庭誓命颁，夕从僧宇借东间。水添壶漏寒更永，雪压风炉暖气悭。文士喜公真逼马，史臣惟我不如班。掀髯刚子赓酬趣，鼓角声高玉辂还。
庆成宴和寅长程正之韵
作者：苏葵
朝代：明

日射彤闱扇影开，大官供宴小臣陪。九成仙乐腾腾舞，百和香烟袅袅来。何代云龙当景运，此时鱼水罄深杯。料应太史明朝奏，五色祥云护玉台。
庚申入京途中漫书
作者：苏葵
朝代：明

白头操檄入京师，万里舟航两月移。忠荩有怀人或会，驱驰亡倦鸟相嗤。薛瑩未解甘玄静，孝若从闻著抵疑。江客不知羁旅思，夜深横玉数声悲。
庚申入京途中漫书
作者：苏葵
朝代：明
体裁：七言律诗

白头操檄入京师，万里舟航两月移。忠荩有怀人或会，驱驰亡倦鸟相嗤。薛莹未解甘玄静，孝若从闻著抵疑。江客不知羁旅思，夜深横玉数声悲。
度庾关
作者：苏葵
朝代：明

庾关前，庾关后，马蹄蹩躠行人瘦。寒梅树老不开花，怪石岩深有虚窦。我曾掉鞅从关右，十年不归路如旧。不应双鬓渐苍浪，愧见山灵行逗遛。关路险，关路艰，盘旋百折青云间。曲江祠庙官道左，流泉漱石声潺潺。游人过日公莫笑，鼎鼐勋名今古难。
廉耻
作者：苏葵
朝代：明

廉耻于人要谨存，不存须自究其端。解将富贵轻轻看，自得云为入善门。
延景花
作者：苏葵
朝代：明

百卉萧条正恼人，却延风景弄精神。灵根应用胭脂染，娇态偏成雨露新。造化不雕元自巧，盎盆虽小有馀春。从教芍药能红白，领得春风已后尘。
开元寺留题二首
作者：苏葵
朝代：明

趣在岧峣若个峰，三生石上坐高舂。添铛煮茗僧分瀑，唤客题诗鹤在松。文畅眼中无佛帜，老坡方外有辞锋。道人欲作周公梦，莫撞楼头夜午钟。淡烟疏抹妙高峰，千树风涛落午舂。李贺诗囊三尺锦，朗师谈柄一枝松。驱驰懒著劳生论，虚寂真知不露锋。参破风幡天欲暝，满楼烟雨数声钟。
开元寺留题二首·其一
作者：苏葵
朝代：明

趣在岧峣若个峰，三生石上坐高舂。添铛煮茗僧分瀑，唤客题诗鹤在松。文畅眼中无佛帜，老坡方外有辞锋。道人欲作周公梦，莫撞楼头夜午钟。
开元寺留题二首·其二
作者：苏葵
朝代：明

淡烟疏抹妙高峰，千树风涛落午舂。李贺诗囊三尺锦，朗师谈柄一枝松。驱驰懒著劳生论，虚寂真知不露锋。参破风幡天欲暝，满楼烟雨数声钟。
弋阳舟中夜坐
作者：苏葵
朝代：明

笳鼓休教聒病夫，三更犹自拨风炉。一灯明灭青藜火，万事沈潜太极图。天下靠谁波砥柱，山中还我药葫芦。诗成更起推窗看，雪拥梅花近舳舻。
弘治乙丑二月宪长入觐予暂署堂事比得代就间戏而赋此
作者：苏葵
朝代：明

大隐隐朝市，谁今是隐魁。雨声闲枕簟，竹色小亭台。高阁刑书束，常时笑口开。虽然赢得懒，终愧我非才。
弘治十八年七月七日听宣大行皇帝遗诏感恸有作
作者：苏葵
朝代：明

日落风悲涕泪流，谅阴元老要伊周。远臣敢替终天恨，嫠妇犹怀昔日忧。西序忽闻陈大训，内庭谁始献嘉谋。祖宗典则森然在，唐宋区区莫效尤。
弘治甲子夏六月巡新繁道由田塍睹禾稼有感二首
作者：苏葵
朝代：明

千亩香风散稻花，只输租赋更无他。任教金勒纤离好，不似藤蓑觳觫嘉。学稼者曾闻圣道，明农人岂外官家。少年也有犁锄趣，况复如今两鬓华。二顷潮田荒不荒，骑牛人恋跨飞黄。也知伊尹莘郊乐，绝胜苏秦相印忙。门外水苗生处好，鼎中云子熟时香。殷勤寄谢浮萍草，漂去漂来梦一场。
弘治甲子夏六月巡新繁道由田塍睹禾稼有感二首·其一
作者：苏葵
朝代：明

千亩香风散稻花，只输租赋更无他。任教金勒纤离好，不似藤蓑觳觫嘉。学稼者曾闻圣道，明农人岂外官家。少年也有犁锄趣，况复如今两鬓华。
弘治甲子夏六月巡新繁道由田塍睹禾稼有感二首·其二
作者：苏葵
朝代：明

二顷潮田荒不荒，骑牛人恋跨飞黄。也知伊尹莘郊乐，绝胜苏秦相印忙。门外水苗生处好，鼎中云子熟时香。殷勤寄谢浮萍草，漂去漂来梦一场。
弘治甲子陈宪长吉夫入觐时予按保宁送之郊即别去赋此寄之
作者：苏葵
朝代：明

明霜谊分古来难，筮肯将谁晚辈看。三载末寮亲典则，几场高论振琅玕。共知黯直真宜汉，自笑郊穷不再韩。一夜相思消未得，梦回星斗正芒寒。
彭蠡阻风观舟行有感
作者：苏葵
朝代：明

蜚廉作威江叫号，鱼龙喷薄银山高。画桡铁索住江浒，日暮舟人愁未牢。江中一叶者谁子，自是性命轻如毛。张帆拍掌疾驰逐，汩没势利忙贪饕。解牛可悟养生诀，视此不省非英豪。茫茫宦海几舟楫，往往平地翻波涛。所以陶渊明，志趣在东皋。所以苏云卿，卖屦不惮劳。呼童取将云锦袍，持向山家沽浊醪。醉来不作邯郸梦，却梦吹笙近碧桃。
征妇怨
作者：苏葵
朝代：明
体裁：古风

十五受君聘，二十事君身。马上弯弓逐胡虏，鏖战频年历辛苦。忽朝在远寄书回，见书哽咽未忍开。开缄更没相思字，行行只说封侯事。封侯富贵如纤尘，枕衾恩爱如千钧。人生若得恩长保，缟衣藜食终身好。争奈鸾凤各自飞，日日红颜镜中老。
征妇怨
作者：苏葵
朝代：明

十五受君聘，二十事君身。鹓衾未终岁，君为马上人。马上弯弓逐胡虏，鏖战频年历辛苦。忽朝在远寄书回，见书哽咽未忍开。开缄更没相思字，行行只说封侯事。封侯富贵如纤尘，枕衾恩爱如千钧。人生若得恩长保，缟衣藜食终身好。争奈鸾凤各自飞，日日红颜镜中老。
待罪漫书二首
作者：苏葵
朝代：明

槁梧谁是奏南音，一羽何须较陆沈。薏苡未应疑照乘，天池休把混蹄涔。子龙树老藏身计，元礼舟轻玩世心。爱杀就中明哲者，瓣香梁砀欲招寻。半生谋道未收功，老去行藏尚捕风。白日每多车载鬼，青天谁惜鸟伤弓。神龙天马尘埃表，沅芷湘兰梦寐中。莫讶当年诗案刻，忘身愚暗是埃翁。
待罪漫书二首·其一
作者：苏葵
朝代：明

槁梧谁是奏南音，一羽何须较陆沈。薏苡未应疑照乘，天池休把混蹄涔。子龙树老藏身计，元礼舟轻玩世心。爱杀就中明哲者，瓣香梁砀欲招寻。
待罪漫书二首·其二
作者：苏葵
朝代：明

半生谋道未收功，老去行藏尚捕风。白日每多车载鬼，青天谁惜鸟伤弓。神龙天马尘埃表，沅芷湘兰梦寐中。莫讶当年诗案刻，忘身愚暗是埃翁。
待罪闷中呈张学士东白先生
作者：苏葵
朝代：明

薏苡秋深叶未枯，泬寥天远鹤声孤。楼高倚树看星斗，窗静收书据槁梧。市虎谁应排众口，豚鱼我尚愧中孚。莫言叔向元无智，不拜殷勤乐大夫。
徐河舟中值雪
作者：苏葵
朝代：明

危樯夹橹过河干，沙岸谁将玉屑摊。舟子尽如披鹤氅，天孙应是剪冰纨。一江夜色清偏绝，十里山容画亦难。可恨独吟身在客，若为移得故乡看。
徐用济太守来访自山寓于石亭寺值病不及拜之作二诗布谢
作者：苏葵
朝代：明

公来吾病出门难，代简敲推句却悭。蟋蟀阶边争鹤瘦，神羊台下守株闲。槁梧自合弹流水，信宿何忙忆旧山。此日诗坛看拜将，受降城下凯歌还。落霞孤鹜倚天隅，楼外秋光若画图。返照入林明橘柚，朔风吹水冷菰蒲。门前有客来题凤，江上无人忆脍鲈。寄谢幽求莫深笑，葛洪期我结丹炉。
徐用济太守来访自山寓于石亭寺值病不及拜之作二诗布谢·其一
作者：苏葵
朝代：明

公来吾病出门难，代简敲推句却悭。蟋蟀阶边争鹤瘦，神羊台下守株闲。槁梧自合弹流水，信宿何忙忆旧山。此日诗坛看拜将，受降城下凯歌还。
徐用济太守来访自山寓于石亭寺值病不及拜之作二诗布谢·其二
作者：苏葵
朝代：明

落霞孤鹜倚天隅，楼外秋光若画图。返照入林明橘柚，朔风吹水冷菰蒲。门前有客来题凤，江上无人忆脍鲈。寄谢幽求莫深笑，葛洪期我结丹炉。
心悬北阙为李国宾题
作者：苏葵
朝代：明

闲控金羁艳绮罗，官家随处剩恩波。藩垣柳色阳春富，戚里花香湛露多。欲补青天思炼石，想扶红日梦鸣珂。昼长直馆巴山外，和得陶唐击壤歌。
忆归
作者：苏葵
朝代：明

倘来簪组可全抛，世路谁甘作系匏。风月满川人得取，鹿麛随处我投交。棋招黄绮横仙局，书学经生究易爻。无地楼台吾岂敢，欲寻深处结窝巢。
忆归
作者：苏葵
朝代：明

种德堂前太史坊，受恩天地未称扬。病来老马临阶泣，不解衔环忆故乡。
忆归四首
作者：苏葵
朝代：明

闲忆锄园种荔枝，望乡台上此心驰。人生贵在得乐耳，老去荣来安用之。蒲涧高僧书札杳，海珠疏雨钓竿迟。飘然欲买江边棹，卖赋无金探俸资。仕路何时是惬心，腰间赢得滥横金。名于廊庙元无分，乐在田园正合寻。闲课子孙耕读计，醉招鸥鹭盍朋簪。兴来次第嘲花鸟，不学杨雄作酒箴。到处鱼羹饭有无，暮年何必苦贪图。人间白日排羁客，江上青山爱腐儒。沙蟹剥螯充骨董，海螺蘸甲泛屠苏。凭君细看蜗牛角，只为升高就壁枯。今年觉比去年衰，何事言归不果归。忧世漫歌天下乐，感怀常鼓雉朝飞。松花有待时供酒，荷叶深惭未制衣。莫道饔飧无负郭，有人曾采首阳薇。
忆归四首·其一
作者：苏葵
朝代：明

闲忆锄园种荔枝，望乡台上此心驰。人生贵在得乐耳，老去荣来安用之。蒲涧高僧书札杳，海珠疏雨钓竿迟。飘然欲买江边棹，卖赋无金探俸资。
忆归四首·其三
作者：苏葵
朝代：明

到处鱼羹饭有无，暮年何必苦贪图。人间白日排羁客，江上青山爱腐儒。沙蟹剥螯充骨董，海螺蘸甲泛屠苏。凭君细看蜗牛角，只为升高就壁枯。
忆归四首·其二
作者：苏葵
朝代：明

仕路何时是惬心，腰间赢得滥横金。名于廊庙元无分，乐在田园正合寻。闲课子孙耕读计，醉招鸥鹭盍朋簪。兴来次第嘲花鸟，不学杨雄作酒箴。
忆归四首·其四
作者：苏葵
朝代：明

今年觉比去年衰，何事言归不果归。忧世漫歌天下乐，感怀常鼓雉朝飞。松花有待时供酒，荷叶深惭未制衣。莫道饔飧无负郭，有人曾采首阳薇。
忆田园
作者：苏葵
朝代：明

荒芜此日又陶园，南望愁怀共草繁。在禄且须粗事事，逢人岂敢尽言言。山中异鹤曾惊矢，道上羝羊漫触藩。明日杖藜丘壑好，路头偏近杏花村。
忧旱时甲子四月富顺道中
作者：苏葵
朝代：明

麦穗将垂秧甲舒，懒龙终日吝沾濡。鸡占怪得休徵少，龟坼愁看遍亩俱。满地农家驱崇魃，一时天地厌苞苴。病夫谬典吾儒事，也虑苍生釜有鱼。
恩荣堂为乡同年王秉铨赋
作者：苏葵
朝代：明

君家有高堂，扁以恩荣名。此恩何从来，来自神尧廷。闾阎父母仁，煦煦禽犊并。趋庭与和丸，惟兹育宁馨。王氏严慈贤，子遂能学成。颙颙栋梁具，奇奇麟凤祯。登庸列鹓班，补衮怀衷诚。推恩有常典，锦轴双龙明。云霞灿纶音，雨露临萱庭。凤冠照霞帔，白发光辉增。虽无瑶池伴，膝下儿孙盈。春风入衰颜，潋滟浮金觥。灵椿苦不待，焚黄贲幽扃。峨峨双石羊，草木忻忻荣。存殁虽异途，九原尚英灵。恩波到冥录，含笑在朱陵。向来玉玺书，珍贮常兢兢。千载斯堂中，烂焕朱亟横。当昼忽腾雾，入夜恒衡星。何人百尺楼，屼屼徒峥嵘。我有寸草心，岂不云怦怦。天高日遄迈，如君今未能。濡毫为君赋，不觉中热蒸。至愿谅不孤，犬马难为情。共君矢天日，欲图报微生。
悼孔林灾
作者：苏葵
朝代：明

逃墨无人最可哀，丹青随处梵王台。宁知洙泗千秋水，不杀乾坤一炬灾。箕范庶徵留象数，杞人孤念寄烟灰。勉收老泪阶前立，夜看文昌与上台。
愁城
作者：苏葵
朝代：明

愁城酒力不能开，阅罢南华去又来。晓了浮生同梦觉，如何襟度未规恢。五更钟漏听将彻，一夜家山梦几回。草色雁声非易遣，夕阳吟啸望乡台。
感事
作者：苏葵
朝代：明

区区可是学仙徒，别有丹方足自娱。三爵自无闲计较，五车时有老工夫。闲看雨里花无恙，更喜窗前竹不枯。今古浮名同一梦，莫论平越与平吴。
感事呈王子敬太史同寅
作者：苏葵
朝代：明

世态秋云不可言，酒酣耽坐老僧禅。细将往事从头检，只爱浮名到手先。碌碌自怜蕉鹿梦，劳劳谁谢茧丝缠。焚香剪烛空斋静，读尽南华内外篇。
感事漫书
作者：苏葵
朝代：明

纷纷上客半焦头，何事渔翁守直钩。旗鼓尽归蜗角氏，皮毛须信棘端猴。惊闻古有嗟来食，少见人从得处忧。若悟浮生如一梦，三公争换醉乡侯。
感事漫成
作者：苏葵
朝代：明

秦皇焚书书不绝，儒生冒禁还矜说。可怜汉主重萧何，溺冠慢骂翻成劣。少年哀之失鉴之，漫尔攻书不攻律。世情莫道古今殊，吏笔儒书仍甲乙。往事空闻塞上翁，眼前地步分雌雄。春光满目醉人处，李花能白桃花红。岂其物态各有定，谁将得失雠东风。放怀且吸杯中月，婵娟浩荡波溶溶。
成都即事
作者：苏葵
朝代：明

春风岁岁少城隈，人物消沈若浪摧。花鸟未忘词赋客，江山曾识伯王才。三更井鬼星辰现，五月岷峨雪水来。惆怅卧龙招不起，雨声空过读书台。
戒暴
作者：苏葵
朝代：明

客气于人害最多，伤身伤性百乖讹。但将心地宽宽著，气自从之合泰和。
戒贪
作者：苏葵
朝代：明

贪名贪利两皆非，谦退清修在我为。取舍若能无愧怍，更将清处畏人知。
拍鸱夷
作者：苏葵
朝代：明

细拍鸱夷节短歌，歌声清畅杂猗那。樊笼局蹐怜鹦鹉，霄汉飞腾爱鴐鹅。赵士几应羞剑小，秦医谁最得车多。醉乡剩有离形妙，又解貂裘换白醝。
拙静为王国宾题
作者：苏葵
朝代：明

养拙乃能静，守静近似拙。哲人恒达观，修彼混沌术。吴王戒巧捷，老聃厌劳怵。用大非不能，跃龙以时出。苟当藏晦时，抱膝弄明月。谁为风波民，欲起肠也说。
拟渔父吟
作者：苏葵
朝代：明

鱼梁无笱看鱼过，水碧溪清映短蓑。仰面半笼扪虱手，放声不和饭牛歌。芦花月在江天迥，杨柳风来故旧多。莫道我无裨世教，利名喧处要詹何。
按锦州日兵备郝宪副同寅召饮夜归赋此谢之
作者：苏葵
朝代：明

何处张筵异品兼，莲花新酿蜜输甜。明霜义在谈偏剧，蘸甲杯深令转严。银箭急传更漏短，绯罗高燎烛光炎。醉归自为生灵喜，此日西邮有仲淹。
按顺庆毕事力疾之岳池道中漫兴
作者：苏葵
朝代：明

药石无功日皱眉，笋舆扶强问行歧。病来不减娄公跛，老去真同顾恺痴。万事乾坤犹在梦，一春花鸟未成诗。风流我愧人豪甚，怕有尧夫暗解颐。
挽乡友李元善方伯二首
作者：苏葵
朝代：明

少年文誉老精忠，两著边藩屏翰功。共把庙廊期大拜，可怜窀穸却先封。风流自出尘埃表，事业当收简策中。听得地曹贤辈论，许多遗稿后人宗。风流公亦是人豪，又被人间一浪淘。莫把隙驹嗟世短，已看方岳得官高。长才每信堪经济，往事回思自郁陶。清泪欲将何处洒，紫薇花下雨萧骚。
挽乡友李元善方伯二首·其一
作者：苏葵
朝代：明

少年文誉老精忠，两著边藩屏翰功。共把庙廊期大拜，可怜窀穸却先封。风流自出尘埃表，事业当收简策中。听得地曹贤辈论，许多遗稿后人宗。
挽乡友李元善方伯二首·其二
作者：苏葵
朝代：明

风流公亦是人豪，又被人间一浪淘。莫把隙驹嗟世短，已看方岳得官高。长才每信堪经济，往事回思自郁陶。清泪欲将何处洒，紫薇花下雨萧骚。
挽刑部夏司务
作者：苏葵
朝代：明

轩昂天地作男儿，病入膏肓不可支。三十六芝无觅处，百千万劫是空时。清朝芳誉于公狱，衰草平原有道碑。何事英魂堪自慰，吾人公论哭君诗。
挽同寅罗太史允升母其父国学助教二弟新科举人
作者：苏葵
朝代：明

一雏天上两雏随，趁逐朝阳老凤飞。回首故山双血泪，秋风吹断孟家机。
挽同年黄子敬编修二首
作者：苏葵
朝代：明

气淩山岳有馀辉，欲竭经纶补舜衣。云锦发残天地隐，阳秋评尽古今非。英贤有道曾何究，造化无情不慭遗。静对襜褕怀旧德，月寒风冷几歔欷。东风联辔杏花旁，几载金兰道谊长。共拟人龙终作瑞，宁知玉树不禁霜。生刍万里怀封鬣，落月三更满屋梁。惆怅九京无可作，石渠今日少文章。
挽同年黄子敬编修二首·其一
作者：苏葵
朝代：明

气淩山岳有馀辉，欲竭经纶补舜衣。云锦发残天地隐，阳秋评尽古今非。英贤有道曾何究，造化无情不慭遗。静对襜褕怀旧德，月寒风冷几歔欷。
挽同年黄子敬编修二首·其二
作者：苏葵
朝代：明

东风联辔杏花旁，几载金兰道谊长。共拟人龙终作瑞，宁知玉树不禁霜。生刍万里怀封鬣，落月三更满屋梁。惆怅九京无可作，石渠今日少文章。
挽周少宰先君大司寇庄懿公
作者：苏葵
朝代：明

谁将唐肆论浮生，一代殊勋百代名。红日倾心葵萼老，白头归梦菊花清。天门左角星俄暗，翁仲前头草自荣。人物似公真不易，直从西汉细论评。
挽宗侄勿斋
作者：苏葵
朝代：明

阮籍平生爱仲容，招来时复自溪东。纵游共信身如客，永诀宁知子未翁。野鹤正多今日怨，闲花休绽去年丛。哭君无限怜君意，四十年华一梦中。
挽方伯东莞祁公至和
作者：苏葵
朝代：明

东风不入紫微堂，肮脏怜公老一方。信有芳馨同蕙茝，绝无瑕类上圭璋。燕王台下新知少，箕子祠前旧德香。闻说使旌曾到处，一般春雨长甘棠。
挽淩江李别驾
作者：苏葵
朝代：明

宦橐纵横白首还，苍生膏血几摧残。可怜六十淩江老，只受黄州没后棺。
挽王惠肃公
作者：苏葵
朝代：明

忆昔儿童日，曾闻君实名。乾坤开泰运，山岳降神灵。史重皋陶德，天垂傅说星。怀贤不可见，太息向苍冥。
挽程太夫人学士克勤母也
作者：苏葵
朝代：明

司马门中内相贤，词臣堂上母仪全。谁将女范添新传，自体坤贞到莫年。福履已瞻连八座，恩波仍洒到重泉。丹阳落日青山道，石兽巍峨陋汉阡。
挽陈白沙二首
作者：苏葵
朝代：明

满江秋水蘸冰壶，白首行藏道已孚。孤洁世称徐孺子，风流人惜邵尧夫。江门大雅遗音在，伊洛春风旧迹芜。可恨著书嫌强聒，空教来学想规模。英灵谁昔夺山川，还却英灵是此年。江汉文章非偶尔，乾坤风致自巍然。千秋高士应稀见，一脉斯文亦正传。寄语后来描画者，莫将遗像失真传。
挽陈白沙二首·其一
作者：苏葵
朝代：明

满江秋水蘸冰壶，白首行藏道已孚。孤洁世称徐孺子，风流人惜邵尧夫。江门大雅遗音在，伊洛春风旧迹芜。可恨著书嫌强聒，空教来学想规模。
挽陈白沙二首·其二
作者：苏葵
朝代：明

英灵谁昔夺山川，还却英灵是此年。江汉文章非偶尔，乾坤风致自巍然。千秋高士应稀见，一脉斯文亦正传。寄语后来描画者，莫将遗像失真传。
敦仁坐舟中避嫌不肯再顾诗以要之
作者：苏葵
朝代：明

心严不惮门如市，舟寂惟应日似年。莫道我无江阁马，侯门真有鹤蹁跹。
新春漫兴二首
作者：苏葵
朝代：明

天涯五十一回春，世事茫茫见未真。莫讶知非蘧伯玉，只今犹有长年人。昨去今来春自忙，病夫何惜鬓苍浪。尊前观物无穷趣，只愧尧夫不愧庄。
新春漫兴二首·其一
作者：苏葵
朝代：明

天涯五十一回春，世事茫茫见未真。莫讶知非蘧伯玉，只今犹有长年人。
新春漫兴二首·其二
作者：苏葵
朝代：明

昨去今来春自忙，病夫何惜鬓苍浪。尊前观物无穷趣，只愧尧夫不愧庄。
新春漫兴二首予从兄铁峰长予二岁服在小功亲如同气己未岁得年五十有二卒于家时予在江西官舍初不知其终也其子兆麟一夕梦之云我有和某人六绝何不写寄佥宪叔看兆麟醒能道之即录遗稿之作并书寄来予读之悲不自已呜呼予在贫宦不拟铁峰之速逝也十年之间未付寸帛以酬情谊窃谓南归有日可以藉旧产具酒食欢笑以终馀年而世路不常其在幽冥之中尚恋恋不忘于予予将何施以塞友爱姑步韵作六绝以寄哀一字一泪铁峰有知亦庶几鉴于斯言也耶·其一
作者：苏葵
朝代：明
体裁：七言绝句

一吟一涕一伤神，回首暌违是十春。漫喜来诗能慰藉，不知公作九泉人。
无题
作者：苏葵
朝代：明

闾须容不笑无盐，谁厌双娥八字纤。花凭绿窗春寂寂，月侵琪树夜厌厌。鸳鸯有恨停针线，嬉子无徵挂屋檐。缟袂青裙照溪水，画眉明日效于潜。
无题二首
作者：苏葵
朝代：明

瑶池何处碧桃开，青鸟西飞尚未回。往事未应非汉武，人间新筑望仙台。春去春来花又花，寻仙何处是仙家。堪嘲落魄江南客，也问人间古押衙。
无题二首·其一
作者：苏葵
朝代：明

瑶池何处碧桃开，青鸟西飞尚未回。往事未应非汉武，人间新筑望仙台。
无题二首·其二
作者：苏葵
朝代：明

春去春来花又花，寻仙何处是仙家。堪嘲落魄江南客，也问人间古押衙。
春日书怀
作者：苏葵
朝代：明

春浅寒未退，榾柮煨炉红。人为夺造化，冷笑轻天工。野鸟窗外鸣，细草阶前茸。古柏与修篁，青青未抽丛。堪舆本无意，物态自不同。杜门玩周易，理妙阴阳中。否泰迭往来，剥复何终穷。漆园更恢廓，一扫万类空。夷蹠均亡羊，鹏鴳谁纤洪。招呼刘白堕，徐徐过墙东。不局斗筲量，满覆三千钟。酩酊临清流，喜照面上容。炎凉附抚掌，在在如崆峒。吹嘘任施为，寄声谢东风。
春日北还鄱阳湖即事
作者：苏葵
朝代：明

锦帆春晓漾湖光，岸芷江蓠十里香。云气北来经华岳，雨声西去过浔阳。前追高士洪州近，回吊灵均楚泽长。清啸数声山谷应，睡龙惊起浪花强。
春日江行
作者：苏葵
朝代：明

春晓泛官艖，天空眼界赊。岸容烟截断，山影日推斜。花鸟随时句，江湖到处家。东门有馀地，思种邵平瓜。
春日江行漫兴
作者：苏葵
朝代：明

采石至彭蠡，江湖千里赊。风帆趁朝暮，时见水明霞。沙鸟氄焦尾，霜芦飘朽花。行人更南去，直到粤天涯。
春日病中遣怀呈陈宪长二首
作者：苏葵
朝代：明

春深花发柳将齐，无限韶光候品题。载酒未过杨子宅，寻诗谁泛杜陵溪。穿林蛱蝶看将舞，出谷苍庚想未啼。记取兰亭修褉日，浴沂童冠正堪携。荏苒韶华半已过，浴沂消息又如何。浣花溪上多黄鸟，濯锦桥边尽碧波。几日杖藜惭跛鳖，谁家箫鼓闹鸣鼍。花开花落悰情在，弄月吟风战病魔。
春日病中遣怀呈陈宪长二首·其一
作者：苏葵
朝代：明
体裁：七言律诗

春深花发柳将齐，无限韶光候品题。载酒未过杨子宅，寻诗谁泛杜陵溪。穿林蛱蝶看将舞，出谷苍庚想未啼。记取兰亭修禊日，浴沂童冠正堪携。
春日病中遣怀呈陈宪长二首·其一
作者：苏葵
朝代：明

春深花发柳将齐，无限韶光候品题。载酒未过杨子宅，寻诗谁泛杜陵溪。穿林蛱蝶看将舞，出谷苍庚想未啼。记取兰亭修褉日，浴沂童冠正堪携。
春日病中遣怀呈陈宪长二首·其二
作者：苏葵
朝代：明

荏苒韶华半已过，浴沂消息又如何。浣花溪上多黄鸟，濯锦桥边尽碧波。几日杖藜惭跛鳖，谁家箫鼓闹鸣鼍。花开花落悰情在，弄月吟风战病魔。
春日芸香小阁燕坐偶成二首
作者：苏葵
朝代：明

院宇无尘有落花，水晶帘外竹交加。书当快意频惊蠹，酒为催诗不怯蛇。心上乾坤偏浩荡，眼前尘土漫纷奢。曲阑徙倚闲思想，学到庄周亦大家。庭草青青长欲齐，道人情性亦濂溪。绝无野马侵窗几，惟有光风拂杖藜。报喜报晴鳷鹊噪，呼云呼雨鹁鸠啼。平生颇识闲滋味，傲睨乾坤日未西。
春日芸香小阁燕坐偶成二首·其一
作者：苏葵
朝代：明

院宇无尘有落花，水晶帘外竹交加。书当快意频惊蠹，酒为催诗不怯蛇。心上乾坤偏浩荡，眼前尘土漫纷奢。曲阑徙倚闲思想，学到庄周亦大家。
春日芸香小阁燕坐偶成二首·其二
作者：苏葵
朝代：明

庭草青青长欲齐，道人情性亦濂溪。绝无野马侵窗几，惟有光风拂杖藜。报喜报晴鳷鹊噪，呼云呼雨鹁鸠啼。平生颇识闲滋味，傲睨乾坤日未西。
春日试笔
作者：苏葵
朝代：明

去年送春发初白，今日迎春发尽蓬。青皇阅遍人间事，为验霜毫公不公。
春日郊行
作者：苏葵
朝代：明

东风披拂暖云移，草色梅香上酒旗。高盖何曾杀风景，二毛偏自愧花枝。闲来观物尧夫我，醉去寻诗杜老谁。篱落野翁相向笑，笑人尘土漫贪痴。
暂归村居漫成柬晦峰逸士二首
作者：苏葵
朝代：明

处处花开衬马蹄，人间腐鼠欲何为。苦吟仲尉古应少，归去渊明今较迟。何梦更驰天上路，老年思琢竹间诗。杖藜小径聊回首，驷马分明是累棋。车盖烟霞两路歧，低昂轻重至今疑。已无巢父凭谁会，除却图南到我知。高唱渔樵山落日，乱鸣鹤鹳雨添池。凭君莫道朱门贵，欲解簪缨换接䍦。
暂归村居漫成柬晦峰逸士二首·其一
作者：苏葵
朝代：明

处处花开衬马蹄，人间腐鼠欲何为。苦吟仲尉古应少，归去渊明今较迟。何梦更驰天上路，老年思琢竹间诗。杖藜小径聊回首，驷马分明是累棋。
暂归村居漫成柬晦峰逸士二首·其二
作者：苏葵
朝代：明

车盖烟霞两路歧，低昂轻重至今疑。已无巢父凭谁会，除却图南到我知。高唱渔樵山落日，乱鸣鹤鹳雨添池。凭君莫道朱门贵，欲解簪缨换接䍦。
暮春
作者：苏葵
朝代：明

生长默成聚，时光疾转车。花无留树朵，草尽迸阶芽。何处曾宣惠，中林有列罝。送春多感慨，半不为韶华。
暮春感兴
作者：苏葵
朝代：明

马踏残花又暮春，路危思理病中身。官居吴楚春秋地，才愧苏张战国人。梦里蘧庐轻得失，案头糟粕隐经纶。梧桐樲棘知多少，无限场师认未真。
月宫扳桂
作者：苏葵
朝代：明

姮娥爱君英妙时，桂花先与最香枝。银蟾侧畔经行处，曾笑吴刚下斧迟。
望家书
作者：苏葵
朝代：明

锦江不与海珠连，东去西来路九千。湘水亘澜黄耳路，巫山高碍白鸿天。乡关有梦曾终夕，父子无书又隔年。莫道居官还内顾，私恩公义两须全。
望庾关
作者：苏葵
朝代：明

望庾关，庾关近，雄州路接虔州尽。鹧鸪啼处有人行，梅花晓露沾衣润。我家远在关之南，曾在梅花度神骏。少年学弃终军繻，白头未佩苏秦印。望庾关，关可见，人间谩笑麒麟楦。病来消尽功名心，老去思酬烟水愿。左执符，右执券，直与图南分枕簟。间烧老桂煮青精，莫话关前吃官饭。
望月行
作者：苏葵
朝代：明

星斗森罗壶漏滴，有客仰天厌天黑。登楼望东殚目力，海波茫茫灭消息。清辉不发意不伸，牵衣直摄天之根。大呼白兔闻不闻，怒气上射大帝嗔。帝令五丁走招索，五丁碎把虾蟆擘。腹中拯出玉嫦娥，捧出波心还此客。此客见之心遽欢，直要清影归盘桓。披心历历夜岑寂，趣在不言千万端。倒觞判饮百杯溢，醉后狂吟鬼神泣。桂花露冷誓深知，地久天长岂相失。
望村山
作者：苏葵
朝代：明

山家何处是，绝俗与仙同。有客能先我，逃名不露锋。竹遮墙以外，花绕屋之东。莫道吾无策，菟裘在意中。
望金台
作者：苏葵
朝代：明

望金台，金台远，人间骐骥同驽蹇。乐生陆沈郭隗微，何用胸蟠千万卷。望金台，金台近，日莫纷纷鬻神骏。贵通贱守士价轻，肮脏方头甘弃摈。金台远近那得知，纵横岂是明扬时。燕昭一去二千载，太息日日江流驰。纵令台在无黄金，扣关衒玉相侵寻。已无钓丝系汉鼎，岂有岩穴藏商霖。天南天北老眼昏，台前白日飞红尘。凭君莫向台前过，恐忤刀锥牙侩嗔。
杂咏遣怀六首
作者：苏葵
朝代：明

侯门衒智平生短，闹市安禅亦未能。解向乾坤寻乐事，两肩攒处却何曾。阶前惯见蘼芜长，枥下时闻骏马鸣。懒向人前谈得失，机关消尽是揪枰。到耳清声蕉叶雨，入怀香气芰荷风。倚栏一曲心如水，意趣人间几个同。怀中明月何曾暗，意里阳春不□寒。三十六宫天地迥，自家来往自家看。乾坤万事慎持说，莫笑公孙邓析非。纵有□盐与西子，未知谁解别妍媸。薰莸漫尔劳分器，泾渭原来只一流。会得老聃玄妙处，不妨呼马又呼牛。
杂咏遣怀六首·其一
作者：苏葵
朝代：明

侯门衒智平生短，闹市安禅亦未能。解向乾坤寻乐事，两肩攒处却何曾。
杂咏遣怀六首·其三
作者：苏葵
朝代：明

到耳清声蕉叶雨，入怀香气芰荷风。倚栏一曲心如水，意趣人间几个同。
杂咏遣怀六首·其二
作者：苏葵
朝代：明

阶前惯见蘼芜长，枥下时闻骏马鸣。懒向人前谈得失，机关消尽是揪枰。
杂咏遣怀六首·其五
作者：苏葵
朝代：明

乾坤万事慎持说，莫笑公孙邓析非。纵有□盐与西子，未知谁解别妍媸。
杂咏遣怀六首·其六
作者：苏葵
朝代：明

薰莸漫尔劳分器，泾渭原来只一流。会得老聃玄妙处，不妨呼马又呼牛。
杂咏遣怀六首·其四
作者：苏葵
朝代：明

怀中明月何曾暗，意里阳春不□寒。三十六宫天地迥，自家来往自家看。
李天营侍御有万竹图题曰一道清风为之赋
作者：苏葵
朝代：明

凛凛张文纪，遗风何岧峣。接武今有人，青骢振华镳。白笔生雷霆，魑魅惊潜消。不见纤尘飞，但觉山岳摇。顾兹苍玉图，意者同高标。苍玉有劲节，岁寒终不凋。长梢拂云汉，短节含箫韶。郁郁千万竿，四时散清飙。拱揖谢众卉，安用争春娇。卜始谅有终，芳声允宣昭。
松月为瑞昌府镇国将军题
作者：苏葵
朝代：明

秋夜沈沈玉宇空，苍髯疏拂桂花风。千年琥珀氤氲里，七宝楼台缥缈中。栖日枝头擎顾兔，影娥池面漾虬龙。分明一段诗家景，并入王孙院落东。
枫宸献策
作者：苏葵
朝代：明

晨捧纶音玉版香，敢为曲学媚君王。萧墙得失千年鉴，却比刘蕡说更详。
某佥宪左迁别驾六十一生子其婿刘仁仲作图寿之并以为贺予为之赋
作者：苏葵
朝代：明

太山不伦阜，良玉不杂珷。英豪志干云，驰骤尽今古。方以观六四，适际乾九五。初为棘中鸾，寻列殿上虎。佐宪忽小折，展骥尚有所。间关雪盈颠，百鍊心独苦。兹晨盻桑蓬，招手洪崖侣。小糟落真珠，深杯泛鹦武。肉芝来青城，驼峰出翠釜。沈檀袅篆烟，金石纵击拊。门庭当此前，喜气已旁午。蚌含照乘珠，梦协脱衣虏。虽无释孔送，亦感川邱与。清绝轻徐儿，宁馨讶王姥。海中仙果迟，谅匪凡物伍。岐嶷超其夷，箕裘接而武。谢兰应自森，窦桂何足数。千年鹤与雏，鸣和彻天宇。
栽花
作者：苏葵
朝代：明

凿石轩东结小坛，蔷薇芟尽种芝兰。幽香满院无荆棘，不怕西风一夜寒。
梦游白鹿书院时癸亥八月十有三日也
作者：苏葵
朝代：明

何处佳山入梦时，小桥三峡水迟迟。重经祠下诸贤讶，忽到峰前五老知。无复旧人空旧榻，几多新树漫新枝。萍蓬踪迹浑堪慨，徙倚巴山有所思。
棹歌
作者：苏葵
朝代：明

江水何漫漫，江风吹面寒。相将扶短棹，桡过蓼花滩。滩浅篙难歇，江深桡不停。浅深侬会得，听唱棹歌声。春雨涌新沙，秋江水落涯。夜行不容易，江路有分叉。乘月认江叉，乘风破浪花。月明风不恶，谁道五湖赊。侬亦著渔蓑，侬旧识詹何。渔郎在邻舫，何不和侬歌。
棹歌·其一
作者：苏葵
朝代：明

江水何漫漫，江风吹面寒。相将扶短棹，桡过蓼花滩。
棹歌·其三
作者：苏葵
朝代：明

春雨涌新沙，秋江水落涯。夜行不容易，江路有分叉。
棹歌·其二
作者：苏葵
朝代：明

滩浅篙难歇，江深桡不停。浅深侬会得，听唱棹歌声。
棹歌·其五
作者：苏葵
朝代：明

侬亦著渔蓑，侬旧识詹何。渔郎在邻舫，何不和侬歌。
棹歌·其四
作者：苏葵
朝代：明

乘月认江叉，乘风破浪花。月明风不恶，谁道五湖赊。
次仪真
作者：苏葵
朝代：明

征车昨发都门外，颇怪真州道路长。今日从容行自到，宦途心事底须忙。
歇剑州武莲寺
作者：苏葵
朝代：明

剑阁西头般若开，乱峰如画拥禅台。幡摇落日无鸦过，门掩寒天有客来。煮茗斋厨通活水，烧香炉火热残灰。山僧也解谈今古，漫笑姜维不是才。
残腊写怀
作者：苏葵
朝代：明

物态不常故，春光将欲新。谁深丹鼎术，予误白头身。公牍偏妨懒，官资不疗贫。那能如海鹤，一举离风尘。历头随众换，老态自家添。酒不华衰貌，霜能变短髯。声驰犹剑吷，囊口愧锥尖。欲把生涯卜，成都少姓严。予甚怪残腊，留之不少延。逢人闲论岁，屈指遽添年。邓禹缘谁笑，冯唐每自怜。旧盟王子晋，相候在芝田。寥寥青史业，滚滚白头诗。饯岁浑忘老，逢人欲卖痴。耽杯惭侧弁，读易玩颠颐。寄语悲丝客，如今或不缁。
残腊写怀·其一
作者：苏葵
朝代：明

物态不常故，春光将欲新。谁深丹鼎术，予误白头身。公牍偏妨懒，官资不疗贫。那能如海鹤，一举离风尘。
残腊写怀·其三
作者：苏葵
朝代：明

予甚怪残腊，留之不少延。逢人闲论岁，屈指遽添年。邓禹缘谁笑，冯唐每自怜。旧盟王子晋，相候在芝田。
残腊写怀·其二
作者：苏葵
朝代：明

历头随众换，老态自家添。酒不华衰貌，霜能变短髯。声驰犹剑吷，囊口愧锥尖。欲把生涯卜，成都少姓严。
残腊写怀·其四
作者：苏葵
朝代：明

寥寥青史业，滚滚白头诗。饯岁浑忘老，逢人欲卖痴。耽杯惭侧弁，读易玩颠颐。寄语悲丝客，如今或不缁。
水月桥留题柏梁体
作者：苏葵
朝代：明

我曾驾鹤游方蓬，银蟾出海天无风。垂虹万丈波汹汹，上与河汉相樛通。广寒洞开十二重，姮娥下就冯夷宫。冯夷喜舞腾歌钟，水晶殿宇罗蛟童。招集水仙珠翠丛，绡衣杂佩声瑽瑢。湘灵洛妃冰玉容，忻然幸与姮娥逢。留连缱绻夜未终，金鸡敢促扶桑红。此时水面浮穹窿，冰轮正挂穹窿东。玻璃万顷磨青铜，人间七宝难为工。我当鹤背窥骊龙，骊珠兢月光交冲。道眼不受埃尘蒙，睥睨八极谁能从。迩来卸鹤遨游墉，几看草树更春冬。低头见月蹄涔中，仰天长啸心憧憧。驰轺振铎巡提封，名山之阳停使骢。林鸟欲栖方下舂，林峦欲白星斗朦。婵娟渐渐离山峰，行及中天如彀弓。流辉飏彩六幕充，何人凿池方且瀜。半亩却拟南溟洪，八月潦尽清溶溶。玉兔倒影光玲珑，小桥阑槛横复纵。行台雅致真增崇，台端有客惭钜公。敢揭宇宙争豪雄，夜凉散步衿宇融。直挹水月归心胸，恍然若与蓬壶同。醉后彩笔张词锋，清光浩荡言难穷。呜呼，安得此桥变化如长虹，跨之踊跃升苍空。桂花侧畔扬朣胧，遍照逃亡茅屋翁。更持北斗斡海潨，散作雨泽苏疲癃。人人知有水月功，岂独区区玩赏供幽悰。
江上与舟师言
作者：苏葵
朝代：明

船开趁南风，亦有北风日。天风自靡常，逆顺变倏忽。扁舟波浪深，帆樯碇柁繂。一物苟不牢，顺风亦有失。三老向我言，自少舟为室。彭蠡及洞庭，往来岁六七。逢时不甘迟，背时不贪疾。等閒理吾舟，劳勚难殚述。弊者图维新，疏者思以密。樯高不尽帆，楫健宁竭术。未雨愁阴霾，在通虑浅窒。持此数十年，恒获济川吉。今人浑靠天，自治却草率。南风笑嘻嘻，北风嗟郁郁。争先与怨迟，二者递惊怵。值浅竭篙力，力尽志亦屈。得风满张帆，帆朽舟亦卼。结发事江湖，白首靡一失。小大事则殊，至理亮仿佛。我闻顿拊髀，理到言且质。因之制行藏，何往不自逸。饶谁身外名，进我杯中物。醉来揭孤篷，傲睨天地阔。逆顺吾不知，迟速安暇恤。孤兴寄青山，匡庐遥崒嵂。
江上早春
作者：苏葵
朝代：明

一苇江行诗兴赊，水明沙白雪飘花。醉来欲探春深浅，溪柳黄金半露芽。
江上行和答周廷瑞别驾
作者：苏葵
朝代：明

曾乘南风来，未乘北风归。北风镇相候，人行自乖违。丈夫走四方，有如鸿雁飞。长剑倚天外，此志宁容衰。君不见马子长，江山胜绝供文章。又不见马伏波，天南天北功名多。十年已压环堵室，凭君莫话龙蛇蛰。江中风浪任如山，破浪乘风气偏逸。豪来却典千金裘，醉将卮酒浇船头。从容按剑呼杨侯，海若不敢誇豪酋。行或迟，归或早，青天无云日杲杲。一双仙鹤绕船翔，行人已入蓬莱岛。
江行
作者：苏葵
朝代：明

船坐江天万顷春，一壶桑落未醺人。前头道路知多少，只趁平流便是津。
江行值雨
作者：苏葵
朝代：明

一雨水三尺，江奔石不移。悠悠鸂鶒意，添得病夫诗。寸寸水痕长，中流砥柱鸣。本来无酒量，强酒压江声。
江行值雨·其一
作者：苏葵
朝代：明

一雨水三尺，江奔石不移。悠悠鸂鶒意，添得病夫诗。
江行值雨·其二
作者：苏葵
朝代：明

寸寸水痕长，中流砥柱鸣。本来无酒量，强酒压江声。
洞庭湖中谩兴
作者：苏葵
朝代：明

七夕罗浮船，中秋洞庭客。望望迷西东，行行杳南北。君山云树青，梦渚浪花白。扰扰羁孤怀，欲驱驱不得。酒船在何处，金貂曷容惜。剩买梨花春，一饮拚一石。衰颜偏易酡，愁心却难释。如何怀土念，转作忧时戚。三边扬沙尘，潢池弄戈戟。方岳想次公，嫖姚慕充国。明时岂无人，飞兔或伏枥。自荐怜毛生，华杞愤摧抑。萍蓬江汉宽，羽翰云霄隔。市南伏壮士，湘水游忠魄。拊髀恒热中，水凉堪自濯。弹铗和渔歌，渔人颇吾识。移舟遽前来，同作扣舷亟。扣舷复何为，颓波无时息。白首将焉从，老髯吹铁笛。
清明日和韵
作者：苏葵
朝代：明

新烟煮酩昼冥濛，原上游人几处同。罗袂软拖芳草碧，玉颜深压小桃红。鞦韆架上钗斜燕，车马桥头袜步虹。傍柳随花付年少，自将诗句领春风。
渔父吟
作者：苏葵
朝代：明

停桡天霁时，撒网水深处。不诧网无鱼，挂得珊瑚树。
游昭觉寺归途偶成三首
作者：苏葵
朝代：明

万个琅玕一径幽，禅房清绝四时秋。聊从石上三生话，偶作尘中半日游。不计赢输棋信手，拚教酩酊酒添筹。肩舆兀兀归来晚，稚子拦街笑醉侯。偶过山寺访支公，千树松涛落午舂。露草未凋沿涧碧，霜枫新染隔林红。香烟袅袅来翔鹤，钵水清清隐伏龙。诗兴有馀尊酒尽，强挥归袂入城中。寻僧十里出郊垌，才到招提便觉清。露竹受风迎客舞，山花经雨向人明。大瓢吸酒嶙峋兴，小院敲棋剥啄声。天际轻阴非日暮，从容更了乐游情。
游昭觉寺归途偶成三首·其一
作者：苏葵
朝代：明

万个琅玕一径幽，禅房清绝四时秋。聊从石上三生话，偶作尘中半日游。不计赢输棋信手，拚教酩酊酒添筹。肩舆兀兀归来晚，稚子拦街笑醉侯。
游昭觉寺归途偶成三首·其三
作者：苏葵
朝代：明

寻僧十里出郊垌，才到招提便觉清。露竹受风迎客舞，山花经雨向人明。大瓢吸酒嶙峋兴，小院敲棋剥啄声。天际轻阴非日暮，从容更了乐游情。
游昭觉寺归途偶成三首·其二
作者：苏葵
朝代：明

偶过山寺访支公，千树松涛落午舂。露草未凋沿涧碧，霜枫新染隔林红。香烟袅袅来翔鹤，钵水清清隐伏龙。诗兴有馀尊酒尽，强挥归袂入城中。
游杭州报国胜果梵天诸寺三首
作者：苏葵
朝代：明

楼台矗矗阁青山，千个长松竹万竿。城近却能辞俗驾，云闲应为护诗坛。香前结愿成来业，方外留情恨有官。不是老坡无玉带，欲将何物换蒲团。一壶倾尽马蹄遥，贪看名山逐晚飙。处处禅房深贮月，源源泉窦暗通潮。三千界上闲烟雨，二百年前旧市朝。欲涤尘襟飞瀑少，直攀星汉借天瓢。越山不似吴山秀，今寺还仍古寺基。数里阴深松引道，一庭苍翠竹交枝。鹤当方丈迎人瘦，僧检楞严下榻迟。莫把宦情偏笑我，古来灵彻寄谁诗。
游杭州报国胜果梵天诸寺三首·其一
作者：苏葵
朝代：明

楼台矗矗阁青山，千个长松竹万竿。城近却能辞俗驾，云闲应为护诗坛。香前结愿成来业，方外留情恨有官。不是老坡无玉带，欲将何物换蒲团。
游杭州报国胜果梵天诸寺三首·其三
作者：苏葵
朝代：明

越山不似吴山秀，今寺还仍古寺基。数里阴深松引道，一庭苍翠竹交枝。鹤当方丈迎人瘦，僧检楞严下榻迟。莫把宦情偏笑我，古来灵彻寄谁诗。
游杭州报国胜果梵天诸寺三首·其二
作者：苏葵
朝代：明

一壶倾尽马蹄遥，贪看名山逐晚飙。处处禅房深贮月，源源泉窦暗通潮。三千界上闲烟雨，二百年前旧市朝。欲涤尘襟飞瀑少，直攀星汉借天瓢。
游白鹿洞和沈文进寅长韵
作者：苏葵
朝代：明

佳胜元从少小闻，始来庭下叩英芬。寒岩怪石漱流水，翠柏苍松栖乱云。我马谅非求捷径，山灵休更事移文。怀贤吊古诗嫌坉，欲藉名家一运斤。
游西湖三首
作者：苏葵
朝代：明

红尘飞不到边头，远近楼台一鉴浮。谁把西湖比西子，水光山色尚含羞。孤山山下访逋仙，仙去山空鹤未还。月色风光三万斛，无人争破尚依然。败荷残柳月婵娟，秋意萧条景尚妍。欲向此中留木屐，一囊未办买山钱。
游西湖三首·其一
作者：苏葵
朝代：明

红尘飞不到边头，远近楼台一鉴浮。谁把西湖比西子，水光山色尚含羞。
游西湖三首·其三
作者：苏葵
朝代：明

败荷残柳月婵娟，秋意萧条景尚妍。欲向此中留木屐，一囊未办买山钱。
游西湖三首·其二
作者：苏葵
朝代：明

孤山山下访逋仙，仙去山空鹤未还。月色风光三万斛，无人争破尚依然。
游鳌峰宝陀寺
作者：苏葵
朝代：明

独寻僧偶访头陀，若个禅师是鸟窠。秋入蒲团山色老，雨涵钟鼓浪声多。点头石在花将覆，结愿香深鹤正过。自笑尘心空未得，敢将禅学诮东坡。
湘南舟中书怀
作者：苏葵
朝代：明

天南天北路悠悠，帆影长时拂驿楼。身世本来同逆旅，利名终不是良谋。颠风白日江豚拜，骤雨黄昏海若游。安得养高林壑者，不将蓑笠傲王侯。
漫书
作者：苏葵
朝代：明

天地茫茫负井蛙，空庭隐□月初斜。人生自有无平事，强啜卢仝四碗茶。
漫书
作者：苏葵
朝代：明

汉阴抱瓮岂知劳，自后人间尽桔槔。欲话此心谁复许，杖藜吟笑过江皋。
漫书二首
作者：苏葵
朝代：明

七尺堂堂此丈夫，希颜无力愧颜徒。俳儿巧拙闲提弄，博局输赢浪叱呼。春尽满城莺语滑，秋高何处鹤声孤。明朝自铸烧丹鼎，不借人间旧范模。花弄东风鸟弄晴，若为消得道人情。梦中爱蝶蘧蘧幻，画里看山矗矗明。世事饥乌怜腐鼠，生涯春水漾浮萍。漆园傲吏能齐物，华岳宁同鸟羽轻。
漫书二首
作者：苏葵
朝代：明

天地机缄我不知，梅花开早杏花迟。东风更比人情恶，偏把冯唐白发欺。天地轩昂此道腴，十年灯下我非夫。九衢车马多颜色，谁为吴王拜董梧。
漫书二首·其一
作者：苏葵
朝代：明

七尺堂堂此丈夫，希颜无力愧颜徒。俳儿巧拙闲提弄，博局输赢浪叱呼。春尽满城莺语滑，秋高何处鹤声孤。明朝自铸烧丹鼎，不借人间旧范模。
漫书二首·其一
作者：苏葵
朝代：明

天地机缄我不知，梅花开早杏花迟。东风更比人情恶，偏把冯唐白发欺。
漫书二首·其二
作者：苏葵
朝代：明

天地轩昂此道腴，十年灯下我非夫。九衢车马多颜色，谁为吴王拜董梧。
漫书二首·其二
作者：苏葵
朝代：明

花弄东风鸟弄晴，若为消得道人情。梦中爱蝶蘧蘧幻，画里看山矗矗明。世事饥乌怜腐鼠，生涯春水漾浮萍。漆园傲吏能齐物，华岳宁同鸟羽轻。
漫书呈一二同年二首
作者：苏葵
朝代：明

不枕邯郸祇曲肱，短帘疏雨梦魂清。鸿毛身外谁荣辱，蜗角人间自战争。心了古今惟邵子，眼空天地是庄生。闲来漫作苏门啸，月下风前一两声。曾卧邻家瓮底来，醒时何似醉时佳。行藏敢道慕嘉遁，疏懒不妨同打乖。绿竹丛中拉嵇阮，碧桃开处拍洪崖。纷纷尽与鸿毛等，世事凭君莫介怀。
漫书呈一二同年二首·其一
作者：苏葵
朝代：明

不枕邯郸祇曲肱，短帘疏雨梦魂清。鸿毛身外谁荣辱，蜗角人间自战争。心了古今惟邵子，眼空天地是庄生。闲来漫作苏门啸，月下风前一两声。
漫书呈一二同年二首·其二
作者：苏葵
朝代：明

曾卧邻家瓮底来，醒时何似醉时佳。行藏敢道慕嘉遁，疏懒不妨同打乖。绿竹丛中拉嵇阮，碧桃开处拍洪崖。纷纷尽与鸿毛等，世事凭君莫介怀。
漫书答陈学之地曹二首
作者：苏葵
朝代：明

世事南公石上松，倚天长剑漫藏锋。犬嗥丛薄无人怪，鸿去江湖有梦从。吾与步兵同酒癖，古来詹父混鱼踪。何时藜杖寻诗处，漫忆罗浮四百峰。病来寻药忆丹砂，遮莫扁舟就海涯。鹤似逋仙思教舞，虱同中散困搔爬。清才天上谁文藻，老眼人间自黑花。明日醉乡真得计，升沈如梦更何嗟。
漫书答陈学之地曹二首·其一
作者：苏葵
朝代：明

世事南公石上松，倚天长剑漫藏锋。犬嗥丛薄无人怪，鸿去江湖有梦从。吾与步兵同酒癖，古来詹父混鱼踪。何时藜杖寻诗处，漫忆罗浮四百峰。
漫书答陈学之地曹二首·其二
作者：苏葵
朝代：明

病来寻药忆丹砂，遮莫扁舟就海涯。鹤似逋仙思教舞，虱同中散困搔爬。清才天上谁文藻，老眼人间自黑花。明日醉乡真得计，升沈如梦更何嗟。
漫兴
作者：苏葵
朝代：明

闲名闲利不须贪，消得荣枯是一酣。幸际明时宽酒禁，更偷闲处纵清谈。花枝淡淡晴还雨，萍梗飘飘北又南。瓮茧欲成身已老，定谁先事鉴春蚕。
漫成
作者：苏葵
朝代：明

白首犹于计吏俱，风尘扑面笑驰驱。朱门素乏君卿智，清世徒怀汲黯愚。潇洒客途词赋窘，分排羁思酒尊虚。夜深爱弄江边月，怪杀浮云翳不舒。
潼川州还雨多为断港所困因题壁以告有司者
作者：苏葵
朝代：明

山潦横衡截路沟，昼长临水驻骅骝。乘舆已是无人肯，王政徒云有日脩。渡海压鞭嬴主石，济川能得傅岩舟。宾尸不待庖人事，此日谁怀受直修。
炼丹
作者：苏葵
朝代：明

炼丹未成鸡犬愁，漫劳心事忆瀛州。仙家八洞无虚位，人世三生有尽头。颇怪洪崖悭接引，肯随秦政浪营求。丹台石室名空在，青鸟不来春复秋。
猛虎行
作者：苏葵
朝代：明

山君山君兽中尊，耽耽怒吼息乃蹲。妖狐假威鹿麛骇，况自震阚谁能扪。山前人家编棘门，白日未没收羊豚。众中攘臂不再得，引领惯射裴将军。吁嗟裴将军，健马辟易身仅存。以身投口智者戒，不若撤阱如宋均。八月潦尽江不浑，渡江自照伤弓痕。卞庄一刺曾两得，牛肉虽甘休斗嗔。
玉陛趋朝
作者：苏葵
朝代：明

天仗传呼出紫宸，危楼侧畔听鸡人。班前不是轻翘首，毫发龙颜认要真。
瑞州河纪梦
作者：苏葵
朝代：明

梦随天阙动鸣珂，赓得虞廷喜起歌。隔岸鸣榔忽惊觉，满天风雨瑞州河。
瑞河值雨
作者：苏葵
朝代：明

水长雨不歇，沧江深更深。行人苦无渡，折尽济川心。
瑞河舟中值雨
作者：苏葵
朝代：明

春雨丝丝春草萋，近山清晓鹧鸪啼。扁舟逆挽有时顺，流水东驰不复西。浪执污隆悲世道，不妨行止任天倪。豪来添得奚囊句，却怪诗成未有题。
用韵期杨陈二同寅枉顾小叙
作者：苏葵
朝代：明

梧桐秋色半，菰米雁声初。作兴凭杯酒，劳形厌簿书。烟花撩我甚，岁月为谁馀。欲枉高轩过，焚香扫敝庐。
用韵答王安陆太守二首
作者：苏葵
朝代：明

惭愧山中草莽臣，十年簪绂仅荣身。道将兴废诚由命，时自盈虚不属人。世路多歧南亦北，俳儿诸戏假如真。瞠然独后怜衰暮，谁在亭衢去绝尘。静爇黄檀更水沈，亦谈千古亦谈今。耽诗不遣能成癖，爱酒争教也醉心。此日孤怀东观杳，几时归计北山深。红渠翠竹新知少，或者江崖许盍簪。
用韵答王安陆太守二首·其一
作者：苏葵
朝代：明

惭愧山中草莽臣，十年簪绂仅荣身。道将兴废诚由命，时自盈虚不属人。世路多歧南亦北，俳儿诸戏假如真。瞠然独后怜衰暮，谁在亭衢去绝尘。
用韵答王安陆太守二首·其二
作者：苏葵
朝代：明

静爇黄檀更水沈，亦谈千古亦谈今。耽诗不遣能成癖，爱酒争教也醉心。此日孤怀东观杳，几时归计北山深。红渠翠竹新知少，或者江崖许盍簪。
甲子七月二十日观刘巡抚发兵气势之盛因占丑虏有不足殄作此二律以揄扬之呈寅长诸君索和二首
作者：苏葵
朝代：明

蜀乡原未识军容，此日方知有范公。在在旁观称得策，人人西去愿收功。甲光耀日惊飞鹬，剑气横秋断落虹。从此威声如霹雳，不愁狐鼠不潜踪。江汉军声久不闻，中丞威令一番新。从来名下无虚士，信是师中贵丈人。汉将每云乘破竹，松州何意有飞尘。十年徒诵安边策，不得先锋挽六钧。
甲子七月二十日观刘巡抚发兵气势之盛因占丑虏有不足殄作此二律以揄扬之呈寅长诸君索和二首·其一
作者：苏葵
朝代：明

蜀乡原未识军容，此日方知有范公。在在旁观称得策，人人西去愿收功。甲光耀日惊飞鹬，剑气横秋断落虹。从此威声如霹雳，不愁狐鼠不潜踪。
甲子七月二十日观刘巡抚发兵气势之盛因占丑虏有不足殄作此二律以揄扬之呈寅长诸君索和二首·其二
作者：苏葵
朝代：明

江汉军声久不闻，中丞威令一番新。从来名下无虚士，信是师中贵丈人。汉将每云乘破竹，松州何意有飞尘。十年徒诵安边策，不得先锋挽六钧。
甲子岁二月二十日拜进万寿圣节表文宪长陈吉夫首倡予步韵二首
作者：苏葵
朝代：明

沈檀香傍龙图起，华盖星依帝座明。五位冈陵常介福，万邦葵藿自倾诚。真同虞舜昭神化，岂独周文有骏声。献罢琅函偏踊跃，樗驽犹得效干城。唐虞过后三千载，天地如今见大明。竽食自忻叨际会，嵩呼谁不罄丹诚。清清屡睹黄河瑞，翙翙常闻彩凤声。强摭微言鸣盛治，诗悭多愧谢宣城。
甲子岁二月二十日拜进万寿圣节表文宪长陈吉夫首倡予步韵二首·其一
作者：苏葵
朝代：明

沈檀香傍龙图起，华盖星依帝座明。五位冈陵常介福，万邦葵藿自倾诚。真同虞舜昭神化，岂独周文有骏声。献罢琅函偏踊跃，樗驽犹得效干城。
甲子岁二月二十日拜进万寿圣节表文宪长陈吉夫首倡予步韵二首·其二
作者：苏葵
朝代：明

唐虞过后三千载，天地如今见大明。竽食自忻叨际会，嵩呼谁不罄丹诚。清清屡睹黄河瑞，翙翙常闻彩凤声。强摭微言鸣盛治，诗悭多愧谢宣城。
甲子春巴江舟中
作者：苏葵
朝代：明

去年冬孟此行舟，一别青山又半秋。山色却缘三月好，江声不管二更愁。何当今古闲圈套，赚过乾坤好日头。欲著谁家双木屐，直从衡岳到罗浮。
甲子蜀藩放榜
作者：苏葵
朝代：明

入彀英贤七十人，人人名姓彻枫宸。风云变化皆龙虎，罗网分明得凤麟。三物我亏芹泮雨，六经谁鼓杏坛春。鸢飞鱼跃天然妙，化洽遐陬自圣神。
病中
作者：苏葵
朝代：明

参苓曾不补虚成，向老谁怜病骨清。七尺本非金石质，莫教心火自戈兵。
病中拨闷口号
作者：苏葵
朝代：明

一年一度卧床帷，费尽囊金数问医。莫岁匪良灾不免，是人将老病相随。如何马援终身健，也有昌黎半路衰。翘首问天天不语，数声高诵楚累词。
病中漫书
作者：苏葵
朝代：明

不似杨家到玉屏，夜寒偏怪影伶俜。酒疏贤圣闲鹦鹉，药理君臣索茯苓。一榻趺跏僧院宇，半衾魂梦月窗棂。年来欲究长生诀，检到笼鹅道士经。
病中遣怀三首
作者：苏葵
朝代：明

宿雨闲窗注道书，旋调龙虎卫微躯。谁甘在梦犹谈梦，我奈骑驴未下驴。满地碧梧寒透早，几家黄菊酿甜初。星轺木铎成何事，敢向人前讳滥竽。几年慵事子公书，世事何裨七尺躯。有梦忽然随海鹤，不才徒尔笑黔驴。十年旅食狐裘老，一夜归心鹤发初。不道故山藤枕外，雨泉风竹送笙竽。只读前书懒著书，虞愁也到病来躯。十年作宦闻歌凤，何日寻诗学跨驴。秋雁恰同人意远，霜蓬偏切旅怀初。衰迟岂复投齐好，自爱商丘也弄竽。
病中遣怀三首·其一
作者：苏葵
朝代：明

宿雨闲窗注道书，旋调龙虎卫微躯。谁甘在梦犹谈梦，我奈骑驴未下驴。满地碧梧寒透早，几家黄菊酿甜初。星轺木铎成何事，敢向人前讳滥竽。
病中遣怀三首·其三
作者：苏葵
朝代：明

只读前书懒著书，虞愁也到病来躯。十年作宦闻歌凤，何日寻诗学跨驴。秋雁恰同人意远，霜蓬偏切旅怀初。衰迟岂复投齐好，自爱商丘也弄竽。
病中遣怀三首·其二
作者：苏葵
朝代：明

几年慵事子公书，世事何裨七尺躯。有梦忽然随海鹤，不才徒尔笑黔驴。十年旅食狐裘老，一夜归心鹤发初。不道故山藤枕外，雨泉风竹送笙竽。
病中遣怀四首
作者：苏葵
朝代：明

病倚藤床雨气清，曲肱有梦到朱冥。年来老马知无用，纵遇孙阳也不鸣。白首知休便可休，江波东去不回头。延禧旧事无人话，徐孺亭前草自秋。谁道吾无安乐窝，吾窝不小洛阳多。铁桥流水山深处，草碧花香鸟自歌。满地溪山归去来，人间添个钓鱼台。老夫不照羊裘影，五月荷衣自样裁。
病中遣怀四首·其一
作者：苏葵
朝代：明

病倚藤床雨气清，曲肱有梦到朱冥。年来老马知无用，纵遇孙阳也不鸣。
病中遣怀四首·其三
作者：苏葵
朝代：明

谁道吾无安乐窝，吾窝不小洛阳多。铁桥流水山深处，草碧花香鸟自歌。
病中遣怀四首·其二
作者：苏葵
朝代：明

白首知休便可休，江波东去不回头。延禧旧事无人话，徐孺亭前草自秋。
病中遣怀四首·其四
作者：苏葵
朝代：明

满地溪山归去来，人间添个钓鱼台。老夫不照羊裘影，五月荷衣自样裁。
病马
作者：苏葵
朝代：明

纤离气吐吴门练，力健蹄轻能逐电。也曾骖辇蟠桃池，也曾立伏明光殿。圉人不是孙阳流，眼底骊黄欠分辨。概将刍豆等驽骀，龙骨槎枒尾凋线。困眠恶土飧葱花，减价金台人厌见。翘陆情慵瘦影寒，驱驰志在焦尾变。天驷星辰夜不明，沙场苜蓿秋将遍。笳鼓将军奏凯还，款段骄嘶路旁羡。俯仰谁知报主心，萧条自固衔环愿。呜呼安得天间药石恩，万里黄云供血战。
病马二首
作者：苏葵
朝代：明

翘陆无心首漫低，夜寒龙骨怯风吹。葱花半染尘沙暗，玉箸非贪草粟垂。岂负天闲誇太乙，每惭边骑破阏氏。多时药石无人管，卧看金羁报主迟。苜蓿萧萧练影寒，梦随天仗忆和鸾。香飘阁道曾骖辇，觞罢瑶池未解鞍。谁信沐猴能却疾，自怜良圉未加餐。瘦来汗沫还流赭，怪杀孙阳会遇难。
病马二首·其一
作者：苏葵
朝代：明

翘陆无心首漫低，夜寒龙骨怯风吹。葱花半染尘沙暗，玉箸非贪草粟垂。岂负天闲誇太乙，每惭边骑破阏氏。多时药石无人管，卧看金羁报主迟。
病马二首·其二
作者：苏葵
朝代：明

苜蓿萧萧练影寒，梦随天仗忆和鸾。香飘阁道曾骖辇，觞罢瑶池未解鞍。谁信沐猴能却疾，自怜良圉未加餐。瘦来汗沫还流赭，怪杀孙阳会遇难。
癸亥六月念一日同寅诸公过予敝道看竹因留小酌遂成拙作二首索和
作者：苏葵
朝代：明

一庭苍玉欠人看，谁似王猷兴未阑。愿典春衣供酒盏，每迎宾从上诗坛。雨催苦节淩霄汉，风飏柔枝舞凤鸾。淇澳猗猗今不减，先生何畏切磋难。万个青青耐久看，每愁风横益凋阑。首阳饿叟联家谱，玉版禅师共石坛。只友寒松辞恶木，不栖野鸟候真鸾。高轩若肯时相过，百斛松花买不难。
癸亥六月念一日同寅诸公过予敝道看竹因留小酌遂成拙作二首索和·其一
作者：苏葵
朝代：明

一庭苍玉欠人看，谁似王猷兴未阑。愿典春衣供酒盏，每迎宾从上诗坛。雨催苦节淩霄汉，风飏柔枝舞凤鸾。淇澳猗猗今不减，先生何畏切磋难。
癸亥六月念一日同寅诸公过予敝道看竹因留小酌遂成拙作二首索和·其二
作者：苏葵
朝代：明

万个青青耐久看，每愁风横益凋阑。首阳饿叟联家谱，玉版禅师共石坛。只友寒松辞恶木，不栖野鸟候真鸾。高轩若肯时相过，百斛松花买不难。
癸亥岁晏漫成二首
作者：苏葵
朝代：明

两丸朝夕似飞车，寒暑谁教限岁华。心上乾坤能了几，鬓边霜雪又添些。浮生底用怜疣赘，老气犹思砺莫邪。偶作三更吟不寐，满天凉月浸梅花。无多日子又新年，筋力将来岂及前。漫道伏波能矍铄，不知颜驷已皤然。玉环未拜天边赐，金印何因肘后悬。明日西邮将用武，欲投铅椠买长鞭。
癸亥岁晏漫成二首·其一
作者：苏葵
朝代：明

两丸朝夕似飞车，寒暑谁教限岁华。心上乾坤能了几，鬓边霜雪又添些。浮生底用怜疣赘，老气犹思砺莫邪。偶作三更吟不寐，满天凉月浸梅花。
癸亥岁晏漫成二首·其二
作者：苏葵
朝代：明

无多日子又新年，筋力将来岂及前。漫道伏波能矍铄，不知颜驷已皤然。玉环未拜天边赐，金印何因肘后悬。明日西邮将用武，欲投铅椠买长鞭。
登八角亭亭在州学后山半
作者：苏葵
朝代：明

凿石诛茅费几工，无边佳胜入亭中。先天次第罗诸卦，造化寻常散八风。近起草烟拖翡翠，远来山雨洗芙蓉。太元莫笑前闻拙，后学今谁解逼雄。
登嘉定儒学后山先天阁阁为黄冠所据自国初至今知州瞿刚乃取而归之儒学遂易今扁
作者：苏葵
朝代：明

朱檐矗矗耸山巅，一目全收万里天。观物可探康节学，凭虚谁悟子云玄。春深坛杏当窗看，夜半仙藜隔座然。佳胜陆沈馀百载，只今才见集英贤。
登岳阳楼
作者：苏葵
朝代：明

湖波馀万顷，吞吐岳阳楼。星汉应低接，天池或未优。远疑无岸起，近觉有山浮。图画天然妙，凭空一目收。
登庸次弟为宪副吴怀德赋泮水采芹
作者：苏葵
朝代：明

长申直欲摛星斗，吐豪可以吞江山。短檠分得青藜火，夜照宫墙数仞间。
白鹿洞谢娄山长惠蕨莱
作者：苏葵
朝代：明

偶入匡庐山，山深远城市。呼童采山蔌，未采颊先哆。远怀西山翁，默谈自拊髀。先生信有道，菜根不离齿。行厨绝鲜腴，茎茎蓄甜旨。形存小儿拳，色压荷袷紫。曝濯古有方，囊贮今无底。诚为吾儒珍，勿以禦冬比。分惠胜十朋，自督庖人庀。顾鱼与熊掌，虽美类西子。争如麻姑仙，清风白云里。何时反吾庐，脱却江湖履。吾庐近罗浮，采薇浩歌起。移根植蔬畦，抱瓮云亡鄙。桎梏天地间，肉食有遗耻。长啸向秋山，山灵应莞尔。
百丈潭
作者：苏葵
朝代：明

千尺寒潭深未深，一泓清惬静来心。光浮元气天常蘸，脉接潜流地不沈。半夜月明猿渴饮，万山秋老鹤飞临。浴沂童冠今谁在，来和先生击节吟。
目极南山同前
作者：苏葵
朝代：明

南山山下水源深，淘出慈孙孝子心。几处邱原青草合，万株桑梓白云阴。望乡台古情偏切，昼锦堂高梦亦寻。不道当年何驸马，朱门清夜月沈沈。
睡晏
作者：苏葵
朝代：明

日高人迹半营营，竹簟藤□□正宁。小仆不知醒亦梦，却推吾枕唤吾醒。
碧玉怨
作者：苏葵
朝代：明

事君已付终身托，胶漆如坚石如确。举头造化何冥冥，顿使因缘中道恶。寂寂空庭虎豹关，重重朱户黄金钥。绿珠也解坠高楼，妾身岂惜填沟壑。豪门恩爱如江河，豪门气势如山岳。从教富贵与荣华，人生只向知心乐。使君与我当年情，使君与我平生约。此情此约有忘时，天当倾颓海当涸。可怜尘拥鸳鸯衾，可怜月冷珍珠薄。解歌解舞终何为，止能误得身荣缚。许君不济生前心，谢君岂畏重泉邈。百年金镜毕铅华，怨恨悠悠付寥廓。
示弟
作者：苏葵
朝代：明

父兄果能贤，子弟之所托。我生既不才，不足为汝学。但颇好古书，口能辨纯驳。以古證于今，今人陷沟壑。不慕笃天伦，智力日相角。匪因财货生，即由妻子作。不慕农商业，飘飘日嬉谑。呼卢猎毛虫，弯弓落蜚雀。不读圣贤书，甘心染污浊。戏同牧猪奴，反以为真乐。不慕亲仁贤，日夜耽糟粕。蚁聚高阳徒，士远如孤鹤。凡此今人行，为害胜鸩药。所志流卑污，惟家日萧索。臭名播远近，闻者皆惭怍。劝尔效田荆，诫尔阋墙恶。劝尔慕伯高，诫尔勿浮薄。劝尔读陶戒，诫尔勿樗博。劝尔读初筵，诫尔勿酣酌。不见江上潮，一退日以涸。不见日下冰，一消日以铄。不见地上土，一崩日以削。不见园中花，一衰日以落。世事总如此，在人自知觉。尔宜深究图，无徒轻诺诺。
秋丁陪祀
作者：苏葵
朝代：明

吾道贯古今，素王屼宫殿。千秋报功德，不逐世代变。刘汉过鲁祠，李唐进南面。尊崇至皇明，八佾太牢荐。方兹仲秋晨，辟雍事将献。大臣奉朝命，对越俪如见。庭阶佩玉和，廊庑沈檀遍。鲰生缀班行，朝衣肃頍弁。英灵俯仰间，心诚自兢战。默惟圣明时，不许他道煽。斯文日月光，所以政治善。圣子复神孙，绳绳合师宪。治洽永雍熙，刍荛罄真愿。
秋兴二首
作者：苏葵
朝代：明

浮云漠漠蔼苍冥，风劲郊原草木零。苜蓿影寒千里瘦，梧桐枝老九苞鸣。酒杯潋滟供秋兴，旅馆萧条触物情。自古五侯嫌肮脏，误将多智薄君卿。鹰隼高飞寥廓空，微霜寒入菊花丛。耽酣量浅援陶止，欲赋才疏怯庾工。闲傍阶前听蟋蟀，更从江上赏芙蓉。尘襟旋借西风拂，清洁谁能效两龚。
秋兴二首
作者：苏葵
朝代：明

羁愁随暑退，浊酒为秋倾。骤雨苔阶静，微凉薤簟清。远天孤鹤磨，近树一蝉鸣。无可供閒适，聊吹子晋笙。天入新秋迥，无云万里明。露梧沾凤翥，风竹和鸢声。否去三阴尽，丰来万宝成。空庭那复事，玩易自怡情。
秋兴二首·其一
作者：苏葵
朝代：明

浮云漠漠蔼苍冥，风劲郊原草木零。苜蓿影寒千里瘦，梧桐枝老九苞鸣。酒杯潋滟供秋兴，旅馆萧条触物情。自古五侯嫌肮脏，误将多智薄君卿。
秋兴二首·其一
作者：苏葵
朝代：明

羁愁随暑退，浊酒为秋倾。骤雨苔阶静，微凉薤簟清。远天孤鹤磨，近树一蝉鸣。无可供閒适，聊吹子晋笙。
秋兴二首·其二
作者：苏葵
朝代：明

天入新秋迥，无云万里明。露梧沾凤翥，风竹和鸢声。否去三阴尽，丰来万宝成。空庭那复事，玩易自怡情。
秋兴二首·其二
作者：苏葵
朝代：明

鹰隼高飞寥廓空，微霜寒入菊花丛。耽酣量浅援陶止，欲赋才疏怯庾工。闲傍阶前听蟋蟀，更从江上赏芙蓉。尘襟旋借西风拂，清洁谁能效两龚。
秋兴柬杨方震掌同年
作者：苏葵
朝代：明

芙蓉花底望青霄，老鹬横空彩凤遥。慵理槁梧翻旧谱，旋沽桑落试新瓢。江门叠浪随风滚，山外浮岚向日消。鹤背有人应是我，五云谁在莫招要。
秋夜客中独坐对月
作者：苏葵
朝代：明

满院清光夜未分，离人对此易消魂。冰轮却在巴山上，也照梅花岭外村。
秋夜宿薇省别馆寄白沙陈先生
作者：苏葵
朝代：明

紫薇西畔井梧风，枕簟凉生永夜中。梦里每誇仙鹤健，觉来偏怪隙驹匆。栖迟有道鹪鹩足，翘陆无心腰袅庸。天路与谁曾尺寸，老抟山色合分侬。
秋夜小酌
作者：苏葵
朝代：明

影落疏梧玉鉴明，露虫寒雁各秋声。蹉跎尚觉孤怀壮，吟眺惟怜病骨清。新酿百壶仪狄酒，旋调一味长公羹。眼前得失浑忘却，山鬼旁观笑不成。
秋日书怀二首
作者：苏葵
朝代：明

天涯漫作十年游，心醉南华绝点愁。儒业有缘官淡泊，萍踪无定客夷犹。云连高树疏帘晚，雨洗残花小院秋。闲凭阑干听蟋蟀，荒蓁浑忘剪菟裘。轇轇扰扰欲如何，误尽青春两鬓皤。台署尚耽酸子业，江湖思和散人歌。日斜林麓多归鸟，秋老池塘半败荷。身事是谁裁截易，莫将缠绕笑藤萝。
秋日书怀二首·其一
作者：苏葵
朝代：明

天涯漫作十年游，心醉南华绝点愁。儒业有缘官淡泊，萍踪无定客夷犹。云连高树疏帘晚，雨洗残花小院秋。闲凭阑干听蟋蟀，荒蓁浑忘剪菟裘。
秋日书怀二首·其二
作者：苏葵
朝代：明

轇轇扰扰欲如何，误尽青春两鬓皤。台署尚耽酸子业，江湖思和散人歌。日斜林麓多归鸟，秋老池塘半败荷。身事是谁裁截易，莫将缠绕笑藤萝。
秋日偶书
作者：苏葵
朝代：明

每于闲处玩南华，世事悠悠日易斜。梦觉不知重九去，独留秋色在黄花。
秋日偶书
作者：苏葵
朝代：明

风云霄汉滥齐竽，四十行藏漫守株。官舍酒醒黄菊梦，乡心天远白鸿书。沾衣尘土如相觅，触物舟航自不虚。势利满前消未得，欲招山鬼共揶揄。
秋日和王安陆韵
作者：苏葵
朝代：明

百折秋江江水长，芙蓉堪集作新裳。连天草色终归腐，绝壑兰枯不改香。三窟谁真高一枕，九歌吾欲和东皇。霜横风急啼鸦晚，笑倚台端柏树苍。
秋日漫兴三首
作者：苏葵
朝代：明

松柏试新斧，梧桐集寒蝉。倏忽天地秋，荏苒时节迁。入怀金气横，仰首银河悬。子山赋何为，宋玉悲徒然。我闻古达士，糟粕藏壶天。手持粱秫穜，去艺苏秦田。少年惜豪曹，锋锷横霜空。白首气不衰，踊跃乘秋风。山深伏豺虎，水混潜蛟龙。不如佩铅刀，利钝均无庸。瓣香向何人，朱游杳无从。解剑就酤市，博得珍珠红。勾漏有丹砂，扶身不扶国。飘飘学仙侣，丹砂满囊橐。可怜犬马心，白首徒谔谔。人间行路难，险易半参错。烟雨冷芝兰，霜露战松柏。入市卖骅骝，旋买扬州鹤。
秋日漫兴三首·其一
作者：苏葵
朝代：明

松柏试新斧，梧桐集寒蝉。倏忽天地秋，荏苒时节迁。入怀金气横，仰首银河悬。子山赋何为，宋玉悲徒然。我闻古达士，糟粕藏壶天。手持粱秫穜，去艺苏秦田。
秋日漫兴三首·其三
作者：苏葵
朝代：明

勾漏有丹砂，扶身不扶国。飘飘学仙侣，丹砂满囊橐。可怜犬马心，白首徒谔谔。人间行路难，险易半参错。烟雨冷芝兰，霜露战松柏。入市卖骅骝，旋买扬州鹤。
秋日漫兴三首·其二
作者：苏葵
朝代：明

少年惜豪曹，锋锷横霜空。白首气不衰，踊跃乘秋风。山深伏豺虎，水混潜蛟龙。不如佩铅刀，利钝均无庸。瓣香向何人，朱游杳无从。解剑就酤市，博得珍珠红。
秋日私居感怀
作者：苏葵
朝代：明

芙蓉零落菊萧条，飒飒西风射绮寮。半路孤琴弦已断，莫年中馈味谁调。三更残梦犹如见，一片香魂不可招。底用金刚为渠诵，大罗天上佩声遥。
秋日闲中戏呈杨志道长官
作者：苏葵
朝代：明

竹影移阴过院迟，日长人困漫支颐。寒蝉抱叶初偏聒，社燕穿帘惯又辞。无奈兴亡嫌读史，拙于美剌懒寻诗。不知谁解如黄绮，须就高山一局棋。
秋日雨中
作者：苏葵
朝代：明

寒蛩声急换秋衣，回首王孙草色非。龙马河边占世治，鲈鱼江上起人归。钟前漏在犹传点，梦里棋残未解围。犬马有怀消不得，柏台秋夜雨霏微。
秋晚潞河南望
作者：苏葵
朝代：明

秋晚空惊世事乖，暮鸦添恶上孤怀。静知方好无汤咽，醉觉愁闲有力排。啼月雁声投楚泽，凋霜柳色接秦淮。行人归计浑无定，目断梅关万仞崖。
秋江
作者：苏葵
朝代：明

气爽浮烟尽，秋江处处明。水清鸥自照，滩浅鹤横行。漱急尘襟静，流闲世事平。边头有渔父，谁称后车迎。
秋江漫兴
作者：苏葵
朝代：明

山远意随远，江空水亦空。一时图画里，着我共渔翁。
秋江漫兴
作者：苏葵
朝代：明

江行秋气肃，黄叶点征篷。日落山腰暝，霞蒸水底红。远天鸿个个，近渚苇丛丛。羁思无人话，移船狎钓翁。
秋郊漫兴二首
作者：苏葵
朝代：明

柳叶初黄枫叶丹，王孙不归芳草残。悲秋岂是老年事，也学少陵聊自宽。白雁飞飞抹晚霞，锦江艳艳木莲花。牙筹数尽分秋兴，半付诗家半酒家。
秋郊漫兴二首·其一
作者：苏葵
朝代：明

柳叶初黄枫叶丹，王孙不归芳草残。悲秋岂是老年事，也学少陵聊自宽。
秋郊漫兴二首·其二
作者：苏葵
朝代：明

白雁飞飞抹晚霞，锦江艳艳木莲花。牙筹数尽分秋兴，半付诗家半酒家。
秋风
作者：苏葵
朝代：明

秋风不高鹏不飞，尚垂双翅滞天池。凭谁蚤揭南箕簸，莫误扶摇九万期。
立儿扶其母榇还乡作此以示四首
作者：苏葵
朝代：明

汝扶慈衬自西归，门键嗟予不敢违。董永只今称至孝，嗣宗千古笑全非。三千曲礼书仍在，二十成人行要徽。无限义方言不尽，自须磨砺自撑持。舟行三月本平流，送汝宁忘在道忧。寒暑要知衣厚薄，登临休为酒淹留。慢藏莫恃行囊薄，宿泊须寻口岸优。幸有惠连堪倚仗，晨昏行止细筹谋。曾闻杜老诮渊明，白首如今未脱情。舐犊有私偏缱绻，斗鸡无补屡丁宁。经书卷卷皆存诲，田业些些仅养生。鉴戒不须求远事，乡闾成败足堪惩。谁为儿孙积俸金，作官偏费老年心。好看司马传家训，更究杨雄远酒箴。见恶探汤应自罕，读书如渴易成深。到家不忘趋庭语，鞭辟应须向上寻。
立儿扶其母榇还乡作此以示四首·其三
作者：苏葵
朝代：明

曾闻杜老诮渊明，白首如今未脱情。舐犊有私偏缱绻，斗鸡无补屡丁宁。经书卷卷皆存诲，田业些些仅养生。鉴戒不须求远事，乡闾成败足堪惩。
立儿扶其母榇还乡作此以示四首·其二
作者：苏葵
朝代：明

舟行三月本平流，送汝宁忘在道忧。寒暑要知衣厚薄，登临休为酒淹留。慢藏莫恃行囊薄，宿泊须寻口岸优。幸有惠连堪倚仗，晨昏行止细筹谋。
立儿扶其母榇还乡作此以示四首·其四
作者：苏葵
朝代：明

谁为儿孙积俸金，作官偏费老年心。好看司马传家训，更究杨雄远酒箴。见恶探汤应自罕，读书如渴易成深。到家不忘趋庭语，鞭辟应须向上寻。
立春日偶成二首
作者：苏葵
朝代：明

摄提不与土牛期，彩杖初挥斗柄移。老我乾坤非有意，迎春庭院可无诗。天机滚滚怜刍狗，世事悠悠付奕棋。谁道东风无彼此，短帘才隔到差迟。寒尽今朝春又来，天机原不费安排。闲将彩胜谈遗事，更酌屠苏放老怀。花为氤氲抽蓓蕾，草知消息到根荄。方头未会乘时术，玄静谁疑是打乖。
立春日偶成二首·其一
作者：苏葵
朝代：明

摄提不与土牛期，彩杖初挥斗柄移。老我乾坤非有意，迎春庭院可无诗。天机滚滚怜刍狗，世事悠悠付奕棋。谁道东风无彼此，短帘才隔到差迟。
立春日偶成二首·其二
作者：苏葵
朝代：明

寒尽今朝春又来，天机原不费安排。闲将彩胜谈遗事，更酌屠苏放老怀。花为氤氲抽蓓蕾，草知消息到根荄。方头未会乘时术，玄静谁疑是打乖。
童正郎曾使唐府册封事竣王以诗卷赠之至是出相视因题
作者：苏葵
朝代：明

丰镐诸姬八百秋，剪桐安敢议西周。山川今有封藩册，风雅君能挟此辀。花下星回天使节，酒边烛影上公旒。归时却尽黄金赆，留得东平翰墨优。
端阳偶书呈梁洗马先生
作者：苏葵
朝代：明

又持杯酒饯端阳，四十年来未拜郎。章句坐慵随日忘，鬓毛催老逐茎黄。行藏自现侏儒节，通变谁多内史囊。闲向空庭玩兰蕙，一回经雨一回香。
端阳病足遣怀呈江景吴二首
作者：苏葵
朝代：明

几日床帏不暂离，家人疑我学希夷。卧将本草从头检，过却端阳不自知。屯否在人常大半，忧愁于我更相持。行藏惠迪多年悟，造化真成是小儿。愠来拊髀失全肤，何物为妖不可袪。任强加餐如鹤瘦，未当衰老倩人扶。日长筠管螟蛉化，春静雕梁燕子呼。无限世间能疾走，相看那得不胡卢。
端阳病足遣怀呈江景吴二首·其一
作者：苏葵
朝代：明

几日床帏不暂离，家人疑我学希夷。卧将本草从头检，过却端阳不自知。屯否在人常大半，忧愁于我更相持。行藏惠迪多年悟，造化真成是小儿。
端阳病足遣怀呈江景吴二首·其二
作者：苏葵
朝代：明

愠来拊髀失全肤，何物为妖不可袪。任强加餐如鹤瘦，未当衰老倩人扶。日长筠管螟蛉化，春静雕梁燕子呼。无限世间能疾走，相看那得不胡卢。
竹石为瑞昌府镇国将军题
作者：苏葵
朝代：明

物类有相得，劲质和贞资。竹近石增雅，石倚竹愈奇。春风入嶰谷，夜雨深仇池。凤舞虎坚卧，过鸟恒惊飞。玩石抚苍玉，风流今属谁。不张宋迪幂，时吟山谷诗。霜空岁华老，清贞固襟期。宇宙闳孤声，直并东平驰。
竹鸡
作者：苏葵
朝代：明

风雨潇潇竹外扉，几番征戍在辽西。虽知唤醒闺人梦，识破昏明自著啼。
竹鹰
作者：苏葵
朝代：明

两翅纵横铁爪刚，为丛驱雀不知忙。平生击搏成何事，好近琅玕学凤皇。
答林宗敬致政别驾
作者：苏葵
朝代：明

五羊城下引长年，虽不骑羊亦是仙。明月楼台庄子梦，落花风雨少陵篇。甘棠旧植从渠诵，黄菊新栽却自怜。料得等閒开口笑，笑人甘羡二疏贤。
红梅
作者：苏葵
朝代：明

分明孤射旧精神，斜倚东风酒半醺。春老莫随流水去，恐教多误问津人。
署篆冗中漫书呈杨至道陈孔章长官
作者：苏葵
朝代：明

俗事纷纷俗杀人，莺啼燕语误芳辰。无诗无酒如秋淡，多病多愁厌雨频。行处瑕瑜劳计较，法家机械费精神。尚平可学谁曾学，自笑区区见未真。